cyanic-selkie/wikianc huggingface dataset:
ಅಮಿನೊ ಆಮ್ಲ
ಕೈಗಾರಿಕೆಯಲ್ಲಿ ಬಳಕೆ
ಆಹಾರ ಕೈಗಾರಿಕೆಯು ಅಮಿನೊ ಆಮ್ಲದ ವಿಶೇಷವಾಗಿ ಪರಿಮಳ ಹೆಚ್ಚಿಸುವ ಗ್ಲುಟಮಿಕ್ ಆಮ್ಲ ಮತ್ತು ಕಡಿಮೆ ಕ್ಯಾಲರಿಗಳಿರುವ ಕೃತಕ ಸಿಹಿಯಾಗಿಸುವ ಪದಾರ್ಥವಾದ ಆಸ್ಪರ್ಟೇಮ್‌ಗಳ (ಆಸ್ಪರ್ಟೈಲ್-ಫೆನೈಲಲನಿನ್-೧-ಮಿಥೈಲ್ ಇಸ್ಟರ್) ದೊಡ್ಡ ಗ್ರಾಹಕ. ಇಲ್ಲಿಯೂ ಸಹ ಪ್ರಾಣಿಗಳ ಪೋಷಕಾಂಶದಂತಹ ತಂತ್ರಜ್ಞಾನವನ್ನೇ ಬಳಸಲಾಗುತ್ತದೆ. ಮಾನವನ ಪೋಷಕಾಂಶ ಕೈಗಾರಿಕೆ ಖನಿಜ ಹೀರಿಕೊಳ್ಳುವಿಕೆ ಸುಧಾರಿಸಲು ಮತ್ತು ಸಾವಯವಗಳಲ್ಲದ ಖನಿಜಗಳ ಕೆಟ್ಟ ಅನುಷಂಗಿಕ ಪರಿಣಾಮಗಳನ್ನು ಕಡಿಮೆ ಮಾಡಲು ಇದನ್ನು ಬಳಸುವ ಮೂಲಕ ಅನಿಮಿಯ ಅಥವಾ ರಕ್ತಹೀನತೆಗಳಂತಹ ಖನಿಜಗಳ ಕೊರತೆಯ ಲಕ್ಷಣಗಳನ್ನು ಉಪಶಮನ ಮಾಡುತ್ತದೆ. ಅಮಿನೊ ಆಮ್ಲಗಳ ಕೊಂಡಿಯಂತೆ ಹಿಡಿದುಕೊಳ್ಳುವ ಶಕ್ತಿಯನ್ನು ಕೃಷಿ ಗೊಬ್ಬರ ತಯಾರಿಕೆಯಲ್ಲೂ ಬಳಸಲಾಗುತ್ತದೆ. ಖನಿಜಗಳನ್ನು ಸಸ್ಯಗಳಿಗೆ ರವಾನಿಸುವ ಮೂಲಕ ಕಬ್ಬಿಣ ಬಿಳಿಚುವಿಕೆಯಂತಹ (ಕ್ಲೊರೋಸಿಸ್) ಖನಿಜ ಕೊರತೆಯನ್ನು ಸರಿಪಡಿಸಲು ಇದನ್ನು ಬಳಸಲಾಗುತ್ತದೆ. ಈ ಗೊಬ್ಬರಗಳನ್ನು ಕೊರತೆಗಳು ಬರದಂತೆ ಮಾಡಲು ಮತ್ತು ಸಸ್ಯಗಳ ಒಟ್ಟಾರೆ ಆರೋಗ್ಯ ಸುಧಾರಿಸಲು ಸಹ ಬಳಸಲಾಗುತ್ತದೆ. ಇತರ ಅಮಿನೊ ಆಮ್ಲಗಳ ಬಳಕೆ ಔಷಧಿಗಳು ಮತ್ತು ಸೌಂದರ್ಯವರ್ಧಕಗಳ ಸಂಯೋಜನೆಯಲ್ಲಿ ಇದೆ. ಹಾಗೆಯೇ ಕೆಲವು ಅಮಿನೊ ಆಮ್ಲಗಳ ನಿಷ್ಪನ್ನಗಳನ್ನು ಔಷಧಿ ಕೈಗಾರಿಕೆಯಲ್ಲಿ ಬಳಸಲಾಗುತ್ತದೆ. ಇವು ಪ್ರಾಯೋಗಿಕವಾಗಿ ಖಿನ್ನತೆಯ ಚಿಕಿತ್ಸೆಗೆ ಬಳಸುವ ೫-ಹೆಚ್‌ಟಿಪಿಯನ್ನು (೫-ಹೈಡ್ರೋಕ್ಸಿಟ್ರೈಟೊಫಾನ್), ಪಾರ್ಕಿನ್ಸನ್ ಕಾಯಿಲೆ ಚಿಕಿತ್ಸೆಗೆ ಬಳಸುವ ಎಲ್-ಡಿಒಪಿಎ (ಎಲ್-ಡಿಹೈಡ್ರೋಕ್ಸಿಫೆನೈಲಲನಿನ್) ಮತ್ತು ನಿದ್ರೆ ಕಾಯಿಲೆಯಲ್ಲಿ ಬಳಸುವ ಆರ್ನಿಥೈನ್ ಡಿಕಾರ್ಬೋಕ್ಸಿಲೇಸ್‌ಗೆ ತಡೆಯೊಡ್ಡುವ ಔಷದಿ ಎಫ್ಲೊರ್ನಿಥಿನ್‌ಗಳನ್ನು ಒಳಗೊಂಡಿವೆ.
ಜೈವಿಕವಾಗಿ ವಿಘಟಿನೀಯ ಪ್ಲಾಸ್ಟಿಕ್‌ಗಳು
ಹೆಚ್ಚಿನ ಮಾಹಿತಿಗೆ ನೋಡಿ ಲೇಖನ ಜೈವಿಕ ವಿಘಟನೀಯ ಪ್ಲಾಸ್ಟಿಕ್ ಅಮಿನೊ ಆಮ್ಲಗಳು ಹಲವು ಜೈವಿಕವಾಗಿ ವಿಘಟನೀಯ ಪಾಲಿಮರ್‌ಗಳ ಭಾಗವಾಗುವದರ ಬಗೆಗೆ ಕೆಲವು ಬೆಳವಣಿಗೆಗಳಾಗಿವೆ. ಈ ಪದಾರ್ಥಗಳ ಅನ್ವಕತೆಯು ಪರಿಸರ ಸ್ನೇಹಿ ಪ್ಯಾಕಿಂಗ್ ಪದಾರ್ಥಗಳ ತಯಾರಿಕೆ ಮತ್ತು ವೈದ್ಯಕೀಯದಲ್ಲಿ ಔಷದ ಹಂಚಿಕೆ ಹಾಗೂ ದೇಹದಲ್ಲಿ ಕಾಣೆಯಾದ ಭಾಗದ ಕೃತಕ ರಚನೆಯಲ್ಲಿ ಇದೆ. ಈ ಪಾಲಿಮರ್‌ಗಳಲ್ಲಿ ಮುಖ್ಯ ಸರಪಳಿ ಅಥವಾ ಪಕ್ಕದ-ಸರಪಳಿಗಳು ಅಮಿನೊ ಆಮ್ಲಗಳಾಗಿರುವ ಪಾಲಿಪೆಪ್ಟೈಡ್, ಪಾಲಿಅಮೈಡ್‌, ಪಾಲಿಸ್ಟರ್, ಪಾಲಿಸಲ್ಫೈಡ್ ಮತ್ತು ಪಾಲಿಯುರೆಥೇನ್‌ಗಳು ಸೇರಿವೆ. ಈ ಮಾರ್ಪಾಡುಗಳು ಪಾಲಿಮರ್‌ಗಳ ಭೌತಿಕ ಗುಣಗಳನ್ನು ಮತ್ತು ಪ್ರತಿಕ್ರಿಯಿಸುವ ರೀತಿಯನ್ನು ಬದಲಾಯಿಸುತ್ತವೆ. ನೀರಲ್ಲಿ ಕರಗಬಲ್ಲ ಜೈವಿಕವಾಗಿ ವಿಘಟಿನೀಯ ಪಾಲಿಮರ್ ಪಾಲಿಅಸ್ಪರ್ಟೇಟ್ ಇದಕ್ಕೊಂದು ಆಸಕ್ತಿದಾಯಕ ಉದಾಹರಣೆ. ಬಿಸಟು ಬಹುದಾದ ಡಯಾಪರ್‌ಗಳ ತಯಾರಿಕೆ ಮತ್ತು ಕೃಷಿಯಲ್ಲಿ ಇದನ್ನು ಬಳಸಬಹುದು. ಪಾಲಿಅಸ್ಪರ್ಟೇಟ್ ಕರಗುವಿಕೆ ಮತ್ತು ಲೋಹ ಆಯಾನುಗಳೊಂದಿಗೆ ಬಂಧಿತವಾಗುವ ಹಿನ್ನೆಲೆಯಲ್ಲಿ ಅವುಗಳನ್ನು ವಿಘಟಿನೀಯ ಸ್ಕೇಲಿಂಗ್ ವಿರೋಧಿ ಏಜೆಂಟಾಗಿ ಮತ್ತು ಸವೆತ ನಿಷೇದಕಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ಜೊತೆಗೆ ಟೈರೊಸಿನ್ ಅಮಿನೊ ಆಮ್ಲವನ್ನು ಪಾಲಿಕಾರ್ಬನೇಟ್‌ಗಳ ತಯಾರಿಕೆಯಲ್ಲಿ ಬಿಸ್ಫೆನಾಲ್‌ಗಳಂತಹ ‌ವಿಷಪೂರಿ ಫೆನಾಲ್‌ಗಳ ಬದಲಿಗೆ ಬಳಸುವ ಸಾಧ್ಯತೆ ಇದೆ.
ರಾಸಾಯನಿಕ ಕ್ರಿಯೆಗಳು
ಎಲ್ಲ ಅಮೈನೋ ಆಮ್ಲಗಳ ರಾಸಾಯನಿಕ ರಚನೆಯೂ ಒಂದೇ ಬಗೆಯಲ್ಲಿ ಇರುವುದರಿಂದ, ಇವುಗಳ ಜೀವರಾಸಾಯನಿಕ ವರ್ತನೆಗಳೂ ಬಹುಮಟ್ಟಿಗೆ ಒಂದೇ ತೆರ. ಈ ವರ್ತನೆಗಳನ್ನು ಪ್ರೊಟೀನ್ ಗುಣದ ಜೀವರಾಸಾಯನಿಕ ವೇಗವರ್ಧಕಗಳಾದ (ಕೆಟಾಲಿಸ್ಟ್ಸ್) ಕಿಣ್ವಗಳು (ಎನ್‌ಝೈಮ್ಸ್) ವೇಗವರ್ಧಿಸುತ್ತವೆ. ಅಮೈನೋ ಆಮ್ಲಗಳ ಚಯಾಪಚಯದ ಹಲವಾರು ಕಿಣ್ವಗಳ ಚಟುವಟಿಕೆಗೆ ಫ಼್ಯಾಕ್ಟರ್ ಇಲ್ಲವೆ ಸಹಕಿಣ್ವವಾದ ಪಿರಿಡಾಕ್ಸಾಲ್ ಫಾಸ್ಫೇಟು ಬೇಕು. ಈ ಕೂಡಂಶ B6 ಜೀವಾತುವಿಂದ ಹುಟ್ಟುತ್ತದೆ. B6 ಜೀವಾತಿನ ಕೊರತೆ ದೇಹದಲ್ಲಿ ಉಂಟಾದರೆ ಅಮೈನೋ ಆಮ್ಲಗಳ ಚಯಾಪಚಯ ಕೆಡುವುದು. ಕರುಳಿನಿಂದ ಆಹಾರದ ರಕ್ತಗತವಾಗುವ ಮುಖ್ಯ ಕೆಲಸವೂ ಕೆಡಬಹುದು. ಅಮೈನೋ ಆಮ್ಲಗಳನ್ನು ಒಡೆಕೆಡುವುವ ಚಯಾಪಚಯಕ್ಕೆ (ಡಿಗ್ರೆಡೇಟಿವ್ ಮೆಟಬಾಲಿಸಂ) ಮುಖ್ಯವಾಗಿ ಎರಡು ದಾರಿಗಳಿವೆ. ಮೊದಲನೆಯ ದಾರಿಯಲ್ಲಿ ಅಮೈನೋ ಗುಂಪಿನ ಬೇರ್ಪಡೆಯಾಗಿ (C-C ಸೀಳಿಕೆ), ಇದು ಒಂದು ಇಂಗಾಲ ಶ್ರೇಣಿಯಾಗಿ ಪರಿವರ್ತನೆ ಹೊಂದಿ ಈ ಶ್ರೇಣಿ ಕೊಬ್ಬು, ಕಾರ್ಬೋಹೈಡ್ರೇಟುಗಳ ಎರಡರ ಚಯಾಪಚಯಕ್ಕೂ ಸಾಮಾನ್ಯವಾಗಿರುವ ಉತ್ಪನ್ನಗಳಾಗಿ ಬದಲಾಗುವ ಇಂಗಾಲ ಶ್ರೇಣಿಯಾಗುತ್ತದೆ. ಅಮೈನೋ ಗುಂಪಿನ ಸಾರಜನಕ ಕೊನೆಗೆ ಯೂರಿಯ, ಯೂರಿಕ್ ಆಮ್ಲ, ಅಮೋನಿಯಗಳಲ್ಲಿ ಕಾಣಿಸಿಕೊಳ್ಳುವುದು. ಪ್ರಮಾಣದಲ್ಲಿ ಎರಡನೆಯದಾರಿ ಅಷ್ಟು ಮುಖ್ಯವಲ್ಲ. ಇದರಲ್ಲಿ ಕಾರ್ಬಾಕ್ಸಿಲ್ ಗುಂಪಿನ ಬೇರ್ಪಡೆಯಾಗಿ (ಸಿ-ಸಿ ಸೀಳಿಕೆ) ಬರುವ ಅಮೀನುಗಳು ಬಲವಾದ ಅಂಕೆಲಸದ (ಫಿಸಿಯಲಾಜಿಕಲ್) ಪರಿಣಾಮಗಳನ್ನು ತೋರುತ್ತವೆ. ಆಮ್ಲಜನಕಗೂಡಿ ಈ ಅಮೀನುಗಳು ಆಯಾ ಆಮ್ಲಗಳಾಗಿ ಮೈಯಿಂದ ಹೊರಬೀಳುತ್ತವೆ.
ಜೈವಿಕ ಸಂಯೋಜನೆ
ಸಸ್ಯಗಳಲ್ಲಿ ಸಾರಜನಕವು ಮೊದಲು ಗ್ಲುಟಮೇಟ್ ರೂಪದಲ್ಲಿ ಸಾವಯವ ಸಂಯುಕ್ತಗಳಲ್ಲಿ ಮಿಳಿತಗೊಳ್ಳುತ್ತದೆ, ಇದು ಮೈಟೊಕಾಂಡ್ರಿಯನ್‌ನಲ್ಲಿ ಆಲ್ಫಾ-ಕೆಟೊಗ್ಲುಟರೇಟ್ ಮತ್ತು ಅಮೊನಿಯಗಳಿಂದ ಆಗುತ್ತದೆ. ಇತರ ಅಮಿನೊ ಆಮ್ಲಗಳು ತಯಾರು ಮಾಡಲು ಸಸ್ಯಗಳು ಟ್ರಾನ್ಸ್ಅಮಿನೇಸ್‌ಗಳನ್ನು ಬಳಸಿ ಅಮಿನೊ ಗುಂಪನ್ನು ಇನ್ನೊಂದು ಆಲ್ಫಾ-ಕೆಟೊ ಕಾರ್ಬೋಲಿಕ್ ಆಮ್ಲಕ್ಕೆ ಸೇರಿಸುತ್ತದೆ. ಉದಾಹರಣೆಗೆ ಆಸ್ಪರ್ಟೇಟ್ ಅಮಿನೊಟ್ರಾನ್ಸ್‌ಫರೇಸ್ ಗ್ಲುಟಾಮೇಟ್ ಮತ್ತು ಆಕ್ಸಲೊಅಸಿಟೇಟ್‌ಗಳನ್ನು ಆಲ್ಫಾ-ಕೆಟೊಗ್ಲುಟರೇಟ್ ಮತ್ತು ಆಸ್ಪರ್ಟೇಟ್ ಆಗಿ ಪರಿವರ್ತಿಸುತ್ತದೆ. ಇತರ ಜೀವಿಗಳೂ ಅಮಿನೊ ಆಮ್ಲ ಸಂಯೋಜಿಸಲು ಟ್ರಾನ್ಸ್‌ಅಮಿನೇಸ್‌ಗಳನ್ನು ಬಳಸುತ್ತವೆ. ಪ್ರಮಾಣಕವಲ್ಲದ ಅಮಿನೊ ಆಮ್ಲಗಳು ಸಾಮಾನ್ಯವಾಗಿ ಪ್ರಮಾಣಕ ಅಮಿನೊ ಆಮ್ಲಗಳ ಮಾರ್ಪಾಡಿನಿಂದ ಆಗುತ್ತವೆ. ಉದಾಹರಣೆಗೆ ಟ್ರಾನ್ಸ್‌ಸಲ್ಫರೇಶನ್ ಪ್ರತಿಕ್ರಿಯಾ ಸರಣಿ ಮೂಲಕವಾಗಲಿ ಅಥವಾ ಚಯಾಪಚಯ ಮಧ್ಯವರ್ತಿ ಎಸ್-ಅಡೆನೊಸಿಲ್ ಮೆಥಿಯೊನಿನ್ ಆಗಿ ನಂತರ ಮೆಥಿಯೊನಿನ್‌ನನಿಂದ ಮಿಥೈಲ್ ಗುಂಪು (CH3) ತೆಗೆಯಲ್ಪಡುವ ಮೂಲಕವಾಗಲಿ ಹೊಮೊಸಿಸ್ಟೇಯಿನ್ ರೂಪಗೊಳ್ಳುತ್ತದೆ. ಹೈಡ್ರೊಕ್ಸಿಪ್ರೊಲಿನ್ ಪ್ರೊಲಿನ್‌ನ ಅನುವಾದ ನಂತರದ ಮಾರ್ಪಾಟಿನಲ್ಲಿ ಆಗುತ್ತದೆ.
ಕೆಟಬಾಲಿಸಂ
ಅಮಿನೊ ಆಮ್ಲಗಳ ಅಮೈನ್ ಮತ್ತು ಕಾರ್ಬೋಕ್ಸಿಲಿಕ್ ಆಮ್ಲ ಗುಂಪುಗಳು ಅಯಾನುಗಳಾಗ ಬಲ್ಲವು. ಹೀಗಾಗಿ ಅಮಿನೊ ಆಮ್ಲಗಳು ಮೊದಲು ಅಂಗಕಗಳು ಮತ್ತು ಜೀವಕೋಶಗಳಿಂದ ರಕ್ತಪರಿಚಲನೆಯನ್ನು ಪ್ರವೇಶಿಸುತ್ತವೆ. ಅಮಿನೊ ಆಮ್ಲದ ವಿಘಟನೆ ಲಿವರ್ ಮತ್ತು ಮೂತ್ರಪಿಂಡಗಳಲ್ಲಿ ನಡೆಯುತ್ತದೆ ಮತ್ತು ಕೆಲವು ಸಲ ಅಮಿನೊ ಗುಂಪನ್ನು ಆಲ್ಫಾ-ಕೆಟೊಗ್ಲುಟರೇಟ್‌ಗೆ ಸೇರಿಸಿ ಗ್ಲುಟಮೇಟ್ ಆಗುವುದನ್ನು ಒಳಗೊಳ್ಳುತ್ತದೆ. ಈ ಪ್ರಕ್ರಿಯೆ ಟ್ರಾನ್ಸ್‌ಅನಿನೇಸ್‌ಗಳನ್ನು ಒಳಗೊಳುತ್ತದೆ ಮತ್ತು ಹಲವು ಸಲ ಇವು ಸಂಯೋಜನೆಯ ಸಮಯದಲ್ಲಿ ಅಮಿನೊ ಗುಂಪನ್ನು ಸೇರಿಸುವವೇ ಆಗಿರುತ್ತವೆ. ಬಹಳಷ್ಟು ಕಶೇರುಕಗಳಲ್ಲಿ ಅಮಿನೊ ಗುಂಪು ತೆಗೆಯಲ್ಪಟ್ಟು ಯೂರಿಯ ಚಕ್ರಕ್ಕೆ ಹೋಗುತ್ತದೆ ಮತ್ತು ಯೂರಿಯಾ ಆಗಿ ವಿಸರ್ಜಿಸಲ್ಪಡುತ್ತದೆ. ಆದರೆ ಅಮಿನೊ ಆಮ್ಲದ ವಿಘಟನೆ ಯೂರಿಕ್ ಆಮ್ಲ ಅಥವಾ ಅಮೊನಿಯವನ್ನು ಉತ್ಪಾದಿಸಬಹುದು. ಉದಾಹರಣೆಗೆ ಸೆರಿನ್ ಡಿಹೈಡ್ರಟೇಸ್ ಸೆರಿನ್‌ನನ್ನು ಪೈರುವೇಟ್ ಮತ್ತು ಅಮೊನಿಯವಾಗಿ ಪರಿವರ್ತಿಸುತ್ತದೆ. ಅಮಿನೊ ಆಮ್ಲದ ಒಂದು ಅಥವಾ ಹೆಚ್ಚು ಅಮಿನೊ ಗುಂಪುಗಳು ತೆಗೆದ ಮೇಲೆ ಉಳಿದ ಅಣುವು ಹೊಸ ಅಮಿನೊ ಆಮ್ಲ ಸಂಯೋಜಿಸಲು ಬಳಕೆಯಾಗ ಬಹುದು ಅಥವಾ ಗೈಕೊಲೈಸಿಸ್ ಪ್ರವೇಶಿಸಿ ಶಕ್ತಿಯಾಗಿ ಬಳಕೆಯಾಗಬಹುದು ಅಥವಾ ಸಿಟ್ರಿಕ್ ಆಮ್ಲ ಚಕ್ರ ಪ್ರವೇಶಿಸಬಹದು.
ಉಲ್ಲೇಖಗಳು
ವರ್ಗ:ವಿಜ್ಞಾನ ವರ್ಗ: ಜೀವಶಾಸ್ತ್ರ
ಶೂ
thumb|ಔಪಚಾರಿಕೆ ಶೂಗಳ ಒಂದು ಜೊತೆ
ಶೂ ಧರಿಸುವವನು ವಿವಿಧ ಚಟುವಟಿಕೆಗಳಲ್ಲಿ ತೊಡಗಿದಾಗ ಮಾನವ ಪಾದವನ್ನು ರಕ್ಷಿಸುವ ಮತ್ತು ಆರಾಮವಾಗಿಸುವ ಉದ್ದೇಶ ಹೊಂದಿದ ಪಾದರಕ್ಷೆಯ ಒಂದು ಬಗೆ. ಶೂಗಳನ್ನು ಅಲಂಕಾರ ಮತ್ತು ಫ಼್ಯಾಷನ್‍ನ ವಸ್ತುವಾಗಿಯೂ ಬಳಸಲಾಗುತ್ತದೆ. ಶೂಗಳ ವಿನ್ಯಾಸ ಕಾಲಾಂತರದಲ್ಲಿ ಮತ್ತು ಸಂಸ್ಕೃತಿಯಿಂದ ಸಂಸ್ಕೃತಿಗೆ ಅಗಾಧವಾಗಿ ಬದಲಾಗಿದೆ, ಮತ್ತು ಮೂಲತಃ ಶೂನ ನೋಟ ಕಾರ್ಯಕ್ರಮಕ್ಕೆ ಸಂಬಂಧ ಹೊಂದಿತ್ತು. ಜೊತೆಗೆ, ಫ಼್ಯಾಷನ್ ಹಲವುವೇಳೆ ಅನೇಕ ವಿನ್ಯಾಸ ಅಂಶಗಳನ್ನು ಆಜ್ಞಾಪಿಸಿದೆ, ಉದಾಹರಣೆಗೆ ಶೂಗಳು ಬಹಳ ಎತ್ತರದ ಹಿಮ್ಮಡಗಳನ್ನು ಹೊಂದಿರಬೇಕೊ ಅಥವಾ ಚಪ್ಪಟೆಯಾದ ಹಿಮ್ಮಡಗಳನ್ನು ಹೊಂದಿರಬೇಕೊ ಎಂದು. ೨೦೧೦ರ ದಶಕದಲ್ಲಿ ಸಮಕಾಲೀನ ಪಾದರಕ್ಷೆಯು ಶೈಲಿ, ಸಂಕೀರ್ಣತೆ ಮತ್ತು ವೆಚ್ಚದಲ್ಲಿ ವ್ಯಾಪಕವಾಗಿ ಬದಲಾಗುತ್ತದೆ. ಸರಳ ಚಪ್ಪಲಿಗಳು ಕೇವಲ ಒಂದು ತೆಳು ಹಿಮ್ಮಡ ಮತ್ತು ಸರಳ ಕಟ್ಟುಪಟ್ಟಿಯನ್ನು ಹೊಂದಿರಬಹುದು ಮತ್ತು ಕಡಿಮೆ ವೆಚ್ಚದಲ್ಲಿ ಮಾರಾಟವಾಗಬಹುದು. ಪ್ರಸಿದ್ಧ ವಿನ್ಯಾಸಕಾರರಿಂದ ತಯಾರಿಸಲ್ಪಟ್ಟ ಉನ್ನತ ಫ಼್ಯಾಷನ್ ಶೂಗಳು ದುಬಾರಿ ಸಾಮಗ್ರಿಗಳಿಂದ ಮಾಡಲ್ಪಟ್ಟಿರಬಹುದು, ಸಂಕೀರ್ಣ ನಿರ್ಮಾಣವನ್ನು ಬಳಸುತ್ತವೆ ಮತ್ತು ಒಂದು ಜೊತೆಗೆ ನೂರಾರು ಅಥವಾ ಸಾವಿರಾರು ಡಾಲರ್ ಬೆಲೆಗೆ ಮಾರಾಟವಾಗುತ್ತವೆ. ಕೆಲವು ಶೂಗಳು ನಿರ್ದಿಷ್ಟ ಉದ್ದೇಶಗಳಿಗಾಗಿ ವಿನ್ಯಾಸಗೊಂಡಿರುತ್ತವೆ, ಉದಾಹರಣೆಗೆ ಪರ್ವತಾರೋಹಣ ಅಥವಾಸ್ಕೀಯಿಂಗ್‍ಗೆ ನಿರ್ದಿಷ್ಟವಾಗಿ ವಿನ್ಯಾಸಗೊಂಡ ಬೂಟುಗಳು.
ಸಾಂಪ್ರದಾಯಿಕವಾಗಿ, ಶೂಗಳು ಚಕ್ಕಳ, ಕಟ್ಟಿಗೆ ಅಥವಾ ನಾರುಬಟ್ಟೆಯಿಂದ ತಯಾರಿಸಲ್ಪಟ್ಟಿವೆ, ಆದರೆ ೨೦೧೦ರ ದಶಕದಲ್ಲಿ, ಅವು ಹೆಚ್ಚಾಗಿ ರಬರ್, ಪ್ಲಾಸ್ಟಿಕ್‍ಗಳು ಮತ್ತು ಇತರ ಪೆಟ್ರೋಕೆಮಿಕಲ್‍ನಿಂದ ಪಡೆದ ಸಾಮಗ್ರಿಗಳಿಂದ ಮಾಡಲ್ಪಡುತ್ತವೆ. ಮಾನವ ಪಾದವು ವಿವಿಧ ಭೂಪ್ರದೇಶ ಮತ್ತು ಹವಾಮಾನ ಪರಿಸ್ಥಿತಿಗಳಿಗೆ ಹೊಂದಿಕೊಳ್ಳುತ್ತದಾದರೂ, ಅದು ಚೂಪಾದ ಬಂಡೆಗಳು ಮತ್ತು ಬಿಸಿ ನೆಲದಂತಹ ಪರಿಸರದ ಅಪಾಯಗಳಿಗೆ ಈಡಾಗುತ್ತದೆ, ಮತ್ತು ಇವುಗಳಿಂದ ಶೂಗಳು ರಕ್ಷಣೆ ನೀಡುತ್ತವೆ. ನಿರ್ಮಾಣ ಸ್ಥಳಗಳಲ್ಲಿ ಬೇಕಾದ ಉಕ್ಕು ಹಿಮ್ಮಡಿಯ ಬೂಟುಗಳಂತಹ ಕೆಲವು ಶೂಗಳನ್ನು ಸುರಕ್ಷತಾ ಉಪಕರಣವಾಗಿ ಧರಿಸಲಾಗುತ್ತದೆ.
ಎಲ್ಲ ಶೂಗಳು ಹಿಮ್ಮಡವನ್ನು ಹೊಂದಿರುತ್ತವೆ, ಮತ್ತು ನೆಲದ ಸಂಪರ್ಕದಲ್ಲಿರುತ್ತದೆ.
ವರ್ಗ:ಪಾದರಕ್ಷೆಗಳು
ಆಸರೆಕಟ್ಟು (ಸರಕಟ್ಟು)
ಆಸರೆಕಟ್ಟು (ಸರಕಟ್ಟು)
ಕಟ್ಟಡದ ಅಂಗಗಳನ್ನು ಒಂದೇ ಸಮತಳದಲ್ಲಿ ಜೋಡಿಸಿ ಚೌಕಟ್ಟು ಭದ್ರವಾಗುವ ಹಾಗೆ ಮಾಡಿ ಕೊನೆಗಳಲ್ಲಿ ಸೇರಿಸಿ ಆಸರೆಕಟ್ಟನ್ನು (ಟ್ರಸ್) ತಯಾರಿಸುತ್ತಾರೆ. ಇದನ್ನು ಮನೆಗಳ ಮಾಡುಗಳಲ್ಲೂ ಸೇತುವೆಗಳಲ್ಲೂ ಉಪಯೋಗಿಸುವುದೇ ಹೆಚ್ಚು. ಗಟ್ಟಿಯಾದ ತಗಡುಳ್ಳ (ವೆಬ್) ಉಕ್ಕಿನ ಗರ್ಡರಿಗಿಂತ ಭಾರ ಬಹಳ ಹೆಚ್ಚಾಗದೆ ಇನ್ನೂ ಆಳವಾಗಿ ಹೆಚ್ಚಿನ ಭಾರವನ್ನು ಹೊರುವ ಹಾಗೆ ಆಸರೆಕಟ್ಟನ್ನು ತಯಾರಿಸಬಹುದು.
ಹಿಂದಿನ ಕಾಲದಲ್ಲಿ ಆಸರೆಕಟ್ಟುಗಳನ್ನು ಮರದಿಂದ ಮಾಡುತ್ತಿದ್ದರು. ಮೂರು ಮರದ ತೊಲೆಗಳನ್ನು ತ್ರಿಕೋನಾಕಾರವಾಗಿ ಜೋಡಿಸಿ ತೊಲೆಗಳು ಸೇರುವ ಕಡೆ ಮೊಳೆಗಳನ್ನೋ ಬೋಲ್ಟುಗಳನ್ನೂೀ ಹೊಡೆದರೆ ಸರಳವಾದ ಆಸರೆಕಟ್ಟು ಬರುತ್ತದೆ.
ಚಿತ್ರ-1
ಈ ಚೌಕಟ್ಟಿನ ಮೇಲೆ ಭಾರ ಬಿದ್ದಾಗ ಎರಡು ತೀರುಗಳ ಸಂಧಿಗಳ (ಜಾಯಿಂಟ್ಸ್) ಸಾಪೇಕ್ಷ (ರಿಲೆಟಿವ್) ಸ್ಥಾನಗಳಲ್ಲಿ ಬದಲಾವಣೆಯಾಗುವುದಿಲ್ಲ. ಮಾಡುಗಳ ಅಥವಾ ಸೇತುವೆಯ ಕಣ್ಣುಗಳ (ಸ್ಟ್ಯಾನ್ಸ್) ಅಗಲ ಹೆಚ್ಚಿದಾಗ ಇಂಥ ಹಲವು ತ್ರಿಕೋನಾಕಾರಗಳನ್ನು ಒಂದು ನಿಯಮಕ್ಕೆ ಅನುಸಾರವಾಗಿ ಒಟ್ಟುಗೂಡಿಸಿ ಆಸರೆಕಟ್ಟನ್ನು ತಯಾರಿಸುತ್ತಾರೆ.ಮನೆಗಳ ಮಾಡುಗಳಲ್ಲಿ 2.43-6.07 ಮೀ ಅಗಲದ ಅಂಕಣಗಳಿಗೆ ಕಪ್ಲ್ ಕ್ಲೋಸ್ ಮತ್ತು ಕಾಲರ್ ಬೀಮ್ ಸರಕಟ್ಟುಗಳನ್ನು ಮರದಿಂದ ಮಾಡಿ ಉಪಯೋಗಿಸುತ್ತಿದ್ದರು. 7.58 ಮೀ ಅಂಕಣಗಳಿಗೆ ಕಿಂಗ್ ಪೋಸ್ಟ್. 10.62 ಮೀ ಗೆ ಕ್ವೀನ್ ಪೋಸ್ಟ್ ಮತ್ತು 50 ಗೆ ಹ್ಯಾಮರ್ ಬೀಮ್ ಆಸರೆಕಟ್ಟುಗಳು ಬಂದುವು. ಆ ಮೇಲೆ ಮರದಿಂದಲೇ ಮಾಡಿದ ಹಗುರವಾದ ತಡಿಕೆಯ (ಲ್ಯಾಟಿಸ್) ನಮೂನೆ ಬಂತು. ಮುಂದಿನ ಹೆಜ್ಜೆಯಲ್ಲಿ ಒಂದೇ ಸರಕಟ್ಟಿನಲ್ಲಿ ಒತ್ತಡಕ್ಕೆ (ಕಂಪ್ರೆಷನ್) ಸಿಕ್ಕಿದ ಭಾಗಗಳನ್ನು ಮರದಿಂದಲೂ ಎಳೆತಕ್ಕೆ (ಟೆನಷನ್) ಸಿಕ್ಕಿದವನ್ನು ಕಬ್ಬಿಣದಿಂದಲೂ ಮಾಡಿ ಅಗಲವಾದ ಕಣ್ಣುಗಳಿಗೆ ಉಪಯೋಗಿಸಿದರು. ಅಗಲವಾದ ಕಣ್ಣಿನ ರೈಲು ಸೇತುವೆಗಳು ಬಂದಾಗಿನಿಂದ ಸರಕಟ್ಟುಗಳಿಗೆ ಮೊದಲು ತಾಂಡವಾಳವನ್ನೂ, (ಕ್ಯಾಸ್ಟ್ ಐರನ್) ಆಮೇಲೆ ಮೆದು ಕಬ್ಬಿಣವನ್ನೂ (ರಾಟ್ ಐರನ್) ಈಚೆಗೆ ಉಕ್ಕನ್ನೂ ಉಪಯೋಗಿಸುತ್ತಿದ್ದಾರೆ. ಮಿತಿಮೀರಿದ ಭಾರದಿಂದಲೂ ಉಷ್ಣತೆಯ (ಟೆಂಪರೇಚರ್) ಬದಲಾವಣೆಯಿಂದಲೂ ಆಗಬಹುದಾದ ಚಲನೆಗೆ ಅವಕಾಶ ಮಾಡಿಕೊಡಲು ಒಂದು ಕೊನೆಯನ್ನು ರೋಲರುಗಳ ಮೇಲೆ ಇಟ್ಟಿರುತ್ತಾರೆ.
ಚಿತ್ರ-2
ಒಂದು ಆಸರೆಕಟ್ಟಿನ ಸಂವಿಧಾನದಲ್ಲಿ ನಾಲ್ಕು ಹಂತಗಳಿವೆ. 1. ಚೌಕಟ್ಟು ಹೊರಬೇಕಾದ ಭಾರಗಳ ಲೆಕ್ಕಾಚಾರ. 2. ತೊಲೆಗಳು ಕಂಬಗಳು ಮತ್ತು ದೂಲಗಳ ಸಂವಿಧಾನ ಮತ್ತು ಜೋಡಣೆ. 3. ಮೇಲೆ ಭಾರ ಬಿದ್ದಾಗ ಅದರ ಭಾಗಗಳಲ್ಲಿ ಉತ್ಪನ್ನವಾಗುವ ತ್ರಾಸಗಳು. 4. ಈ ತ್ರಾಸಗಳನ್ನು ಸುರಕ್ಷಿತವಾಗಿ ತಡೆಯುವ ಹಾಗೆ ಭಾಗಗಳ ಜೋಡಣೆ. ಆಸರೆಕಟ್ಟಿನ ಮೇಲೆ ಬರುವ ಭಾರಗಳನ್ನು ಎರಡು ವಿಧವಾಗಿ ವಿಂಗಡಿಸಬಹುದು : 1. ಅದರ ಸ್ಥಿರಭಾಗ (ಡೆಡ್-ಲೋಡ್). ಇದು ಲಂಬವಾಗಿ ಕೆಳಕ್ಕೆ ಎಳೆಯುತ್ತದೆ. 2. ಸೇತುವೆಯ ಮೇಲೆ ಓಡಾಡುವ ಕಾರುಗಳು, ರೈಲುಗಾಡಿಗಳು, ಮಂಜು ಮತ್ತು ಗಾಳಿಯ ಒತ್ತಡ (ಲೈವ್ ಲೋಡ್). ಈ ಭಾರದ ಆಘಾತ ಸೇತುವೆಯ ಮೇಲೆ ವಿಶೇಷವಾಗಿದೆ. ದೊಡ್ಡ ಆಸರೆಕಟ್ಟುಗಳು ಒಂದೇ ಸಮತಳದಲ್ಲಿ (ಪ್ಲೇನ್) ಇರಬಹುದು. ಇಲ್ಲವೆ ಎರಡು ಸಮತಲದಲ್ಲಿರಬಹುದು. ಆಕಾರದಲ್ಲಿ ಎರಡು ಉಕ್ಕಿನ ಕೋನಗಳಿಂದ ಮಾಡಿದ ಒಂದು ಸಮತಳದ ಆಸರೆಕಟ್ಟುಗಳನ್ನು ಕಾರ್ಖಾನೆಗಳು ಮತ್ತು ಯಂತ್ರಾಗಾರಗಳ ಮಾಡುಗಳಲ್ಲಿ ಉಪಯೋಗಿಸುತ್ತಾರೆ. ಅಥವಾ ಆಕಾರದಲ್ಲಿ ಎರಡು ಇಲ್ಲವೆ ನಾಲ್ಕು ಅಸಮವಾದ ಕೋನಗಳಿಂದ ಮಾಡಿದ ಎರಡು ಸಮತಳಗಳ ಆಸರೆಕಟ್ಟುಗಳನ್ನು ಅಗಲವಾದ ಸೇತುವೆಗಳಲ್ಲಿ ಉಪಯೋಗಿಸುತ್ತಾರೆ.
ಚಿತ್ರ-3
ದೊಡ್ಡ ಸೇತುವೆಯ ಸಂವಿಧಾನದಲ್ಲಿ ಹೊಳೆಯ ತಳದ ಮತ್ತು ತಳಪಾಯದ ನಿಷ್ಕøಷ್ಟವಾದ ತಿಳಿವಳಿಕೆ ಅವಶ್ಯಕ. ಆಗ ಸೇತುವೆಯ ಕಣ್ಣಿನ ಅಗಲ ಮತ್ತು ನಮೂನೆಯನ್ನು ನಿರ್ಧರಿಸಬಹುದು. ರಸ್ತೆಗಳ ಸೇತುವೆಗಳ ಮೇಲೆ ಹೋಗುವ ಟ್ರಕ್ಕುಗಳ ಮತ್ತು ಟ್ರಾಕ್ಟರುಗಳ ಭಾರ ಈಚೆಗೆ ಬಹಳ ಹೆಚ್ಚಾಗುತ್ತಿದೆ. ಸೇತುವೆಯ ಭಾರದಲ್ಲಿ ಆಸರೆಕಟ್ಟು, ರಸ್ತೆ, ನೀರಿನ ಕೊಳಾಯಿಗಳು ಮತ್ತು ವಿದ್ಯುತ್ತಿನ ಸಾಲುಗಳು ಮುಖ್ಯವಾದುವು. ಸೇತುವೆಯ ಉಕ್ಕಿನ ತೂಕವನ್ನು ಸೂತ್ರಗಳನ್ನು (ಫಾರ್ಮುಲ) ನಂಬದೆ ನೇರವಾಗಿ ಲೆಕ್ಕ ಹಾಕಬೇಕು. ಹಾಗೆಯೇ ಕಟ್ಟಡಗಳಲ್ಲೂ ಮೇಲೆ ಬರುವ ಮಾಡುಗಳು, ಗೋಡೆಗಳು ಮತ್ತು ವಿಶಿಷ್ಟಭಾರಗಳನ್ನು (ಸ್ಪೆಷಲ್ ಲೋಡ್ಸ್) ಪ್ರತ್ಯೇಕವಾಗಿ ಲೆಕ್ಕ ಹಾಕಬೇಕು. ಮಂಜು ಮತ್ತು ಗಾಳಿಯ ಒತ್ತಡ ಒಂದೊಂದು ಪ್ರದೇಶಕ್ಕೂ ಬೇರೆ ಬೇರೆಯಾಗಿರುತ್ತದೆ.
ಸಾಮಾನ್ಯವಾಗಿ ಉಪಯೋಗದಲ್ಲಿರುವ ಆಸರೆಕಟ್ಟುಗಳ ನಮೂನೆಗಳನ್ನು ಚಿತ್ರಗಳಲ್ಲಿ ತೋರಿಸಿದೆ. ಇವುಗಳಲ್ಲಿ ಒಂದು ಸನ್ನಿವೇಶಕ್ಕೆ ಯಾವ ಸಂವಿಧಾನ ಹೊಂದುವುದೆಂದು ನಿರ್ಣಯಿಸಿ ಆಸರೆಕಟ್ಟಿನ ಭಾಗಗಳಲ್ಲಿ ತ್ರಾಸಗಳನ್ನು ರೇಖಾಕೃತಿಗಳ ಮೂಲಕವೂ (ಗ್ರ್ಯಾಫಿಕ್ ಸ್ಟ್ಯಾಟಿಕ್ಸ್), ಗಣಿತದ ಮೂಲಕವೂ (ಅನಲಿಟಿಕಲಿ) ಗೊತ್ತು ಮಾಡಿ, ಒಂದರೊಡನೆ ಇನ್ನೊಂದನ್ನು ಹೋಲಿಸಿ ಹೆಚ್ಚಿನ ತ್ರಾಸವನ್ನು ಸಂವಿಧಾನದಲ್ಲಿ ಉಪಯೋಗಿಸಿಕೊಳ್ಳಬೇಕು. ಉಕ್ಕಿನ ಇಲ್ಲವೇ ಪ್ರಬಲಿತ ಕಾಂಕ್ರೀಟಿನ (ರೀನ್‍ಪೋಸ್ರ್ಡ ಕಾಂಕ್ರೀಟ್) ಆಸರೆಕಟ್ಟಿನ ಮೇಲುಗಡೆಯ ತುಂಡುಗಳನ್ನು ಮೇಲಿನ ಹುರಿಯೆಂದೂ (ಅಪ್ಪರ್ ಕಾರ್ಡ್) ಕೆಳಗಿನ ತುಂಡುಗಳನ್ನು ಕೆಳಗಿನ ಹುರಿಯೆಂದೂ (ಲೋಯರ್ ಕಾರ್ಡ್) ಕರೆಯುತ್ತಾರೆ. ಇವೆರಡನ್ನೂ ಒಟ್ಟುಗೂಡಿಸುವ ಲಂಬವಾದ ಇಲ್ಲವೇ ಓರೆಯಾದ ಭಾಗಗಳನ್ನು ದಿಂಡಿನ (ವೆಬ್) ಭಾಗಗಳು ಎನ್ನುತ್ತಾರೆ. ಚೌಕಟ್ಟು ಹೊರಬೇಕಾದ ಭಾರಗಳನ್ನು ಕಾರ್ಡ್ ಮತ್ತು ವೆಬ್ಬಿನ ತುಂಡುಗಳ ಸಂಧಿಗಳ ಮೇಲೆ ಬೀಳುವ ಹಾಗೆ ಸಂವಿಧಾನ ಮಾಡಿರುತ್ತಾರೆ. ಈ ಕಾರಣದಿಂದ ಆಸರೆಕಟ್ಟಿನ ಭಾಗಗಳು ಒತ್ತಡದ (ಕಂಪ್ರೆಷನ್) ಅಥವಾ ತುಯ್ತ ತ್ರಾಸದಲ್ಲಿರುತ್ತವೆ ಬಾಗುವ (ಬೆಂಡಿಂಗ್) ತ್ರಾಸದಲ್ಲಿರುವುದಿಲ್ಲ. ಸೇತುವೆಯ ಒಂದು ಕಣ್ಣಿನಮೇಲೆ ಬೀಳುವ ಭಾರವನ್ನು ಹಿಮ ಮತ್ತು ಗಾಳಿಯ ಒತ್ತಡವನ್ನೂ ಸೇರಿಸಿ ಲೆಕ್ಕ ಹಾಕಿ ಆಸರೆಕಟ್ಟಿನ ನಕ್ಷೆಯಮೇಲೆ ಮೇಲಿನ ಹುರಿಯ ಸಂಧಿಗಳಿಗೆ ಸಂಪೂರ್ಣವಾಗಿ ಹಂಚಿ ರೇಖಾಕೃತಿಗಳಿಂದ (ಗ್ರ್ಯಾಫಿಕ್ ಸ್ಟ್ಯಾಟಿಕ್ಸ್) ಆಸರೆಕಟ್ಟಿನ ಒಂದೊಂದು ರೌಂಡಿನ ಮೇಲೂ ಬೀಳುವ ಒತ್ತಡದ ಅಥವಾ ಎಳೆತದ ಅಥವಾ ತ್ರಾಸದ ಪ್ರಮಾಣವನ್ನು ಶಾಸ್ತ್ರೀಯವಾಗಿ ನಕ್ಷೆಗಳಿಂದಲೇ ಒಂದು ವಿಶಿಷ್ಟವಾದ ವಿಧಾನದಲ್ಲಿ ಕಂಡುಹಿಡಿಯುತ್ತಾರೆ. ಆಮೇಲೆ ಆಸರೆಕಟ್ಟಿನ ಚಿತ್ರದಲ್ಲಿ ಒತ್ತಡಕ್ಕೆ (-) ಸಿಕ್ಕಿದ ಭಾಗಗಳನ್ನು ದಪ್ಪವಾದ ರೇಖೆಗಳಿಂದಲೂ ಎಳೆತಕ್ಕೆ (+) ಸಿಕ್ಕಿದವುಗಳನ್ನು ತೆಳುವಾದ ರೇಖೆಗಳಿಂದಲೂ ಗುರುತುಮಾಡಿ ಒಂದೊಂದು ಭಾಗದಲ್ಲೂ ಬರುವ ತ್ರಾಸಗಳನ್ನು ಕೋಷ್ಟಕಗಳಲ್ಲಿ ಬರೆದಿಡುತ್ತಾರೆ. ಈ ಆಧಾರದ ಮೇಲೆ ಒಂದೊಂದು ರೌಂಡನ್ನು ಪ್ರತ್ಯೇಕವಾಗಿ ಸಂವಿಧಾನ ಮಾಡುತ್ತಾರೆ.
ಮನೆಯ ಮಾಡುಗಳಲ್ಲಿ ಉಪಯೋಗಿಸುವ ಸರಕಟ್ಟುಗಳು ಮೇಲುಗಡೆಯಿಂದ ಬರುವ ತೂಕ, ಹಿಮ ಮತ್ತು ಗಾಳಿಯ ಭಾರವನ್ನು ಮೇಲಿನ ಹುರಿಯ ಮೂಲಕ ಹೊರುತ್ತವೆ. ಒಳಮಾಳಿಗೆಯಿದ್ದರೆ ಅದರ ತೂಕ ಕೆಳಗಿನ ಹುರಿಯಮೇಲೆ ಬೀಳುತ್ತದೆ. ಸೇತುವೆಯ ಎರಡು ಆಸರೆಕಟ್ಟುಗಳ ನಡುವೆ ತಳದಲ್ಲಿ ರೈಲುದಾರಿಯಾಗಲಿ, ರಸ್ತೆಯಾಗಲಿ ಹೋದರೆ ಅದನ್ನು ಥ್ರೊ ಸೇತುವೆಯೆನ್ನುತ್ತಾರೆ. ಮೇಲುಗಡೆ ಹೋದರೆ ಡೆಕ್ ಸೇತುವೆಯೆನ್ನುತ್ತಾರೆ. ಸೇತುವೆಗಳಲ್ಲಿ ಭಾರ ಮೇಲಿನ ಹುರಿಯ ಮೇಲಾದರೂ ಬೀಳಬಹುದು. ಕೆಳಹುರಿಯ ಮೇಲಾದರೂ ಬೀಳಬಹುದು. ಡೆಕ್ ಸೇತುವೆಗಳಲ್ಲಿ ಮೇಲಿನ ಹುರಿಯೂ ಥ್ರೊ ಸೇತುವೆಗಳಲ್ಲಿ ಕೆಳಗಿನ ಹುರಿಯೂ ಭಾರವನ್ನು ಹೊರುತ್ತವೆ. ಸೇತುವೆಗಳಲ್ಲಿ ಆಸರೆಕಟ್ಟಿನ ಭದ್ರತೆಯನ್ನು ಕಾಪಾಡಲು ಅದರ ಸಮತಳಕ್ಕೆ ಸಮಕೋಣವಾಗಿ ಬಿಗಿ ಪಟ್ಟಿಯನ್ನು ಕೊಡಬೇಕಾಗುತ್ತದೆ. ಸಾಮಾನ್ಯವಾಗಿ ಎರಡು ಆಸರೆಕಟ್ಟುಗಳ ನಡುವೆ ಒಂದು ಚೌಕಟ್ಟನ್ನು ಸೇರಿಸುತ್ತಾರೆ. ಆಸರೆಕಟ್ಟಿನ ಆಳ ಸೇತುವೆಯ ಕಣ್ಣಿನ 1/8 ಭಾಗದಿಂದ 1/5ರ ವರೆಗೊ ವ್ಯತ್ಯಾಸವಾಗುತ್ತದೆ. ಕಣ್ಣಿನ ಅಗಲ ಹೆಚ್ಚಾದ ಹಾಗೆ ಈ ಪ್ರಮಾಣವೂ ಹೆಚ್ಚಾಗುತ್ತದೆ. ಒಂದೇ ಅಗಲದ ರಸ್ತೆಯ ಸೇತುವೆಯ ಆಳ ರೈಲು ಸೇತುವೆಯ ಆಳಕ್ಕಿಂತ ಕಡಿಮೆಯಾಗಿರುತ್ತದೆ. ಸೇತುವೆಯ ಕಣ್ಣು 91ಮೀ ಗಿಂತ ಕಡಿಮೆ ಇದ್ದರೆ ಮೇಲಿನ ಮತ್ತು ಕೆಳಗಿನ ಹುರಿಗಳು ನೇರವಾಗಿ ಸಮಾನಾಂತರವಾಗಿರುತ್ತವೆ. ಹೆಚ್ಚಾದರೆ ಮೇಲಿನ ಹುರಿ ಮಾತ್ರ ಪರವಲಯದ (ಪ್ಯಾರಬೊಲ) ಆಕಾರದಲ್ಲಿ ಬಾಗಿರುತ್ತದೆ. ಆಸರೆಕಟ್ಟಿನ ಸಂವಿಧಾನ : ಆಸರೆಕಟ್ಟಿನ ಭಾಗಗಳಲ್ಲಿ ತ್ರಾಸವನ್ನು (ಸ್ಟ್ರೆಸ್) ಲೆಕ್ಕ ಹಾಕುವಾಗ ಎರಡು ತುಂಡುಗಳ ಸಂಧಾನಗಳಲ್ಲಿ ಘರ್ಷಣೆಯಿಲ್ಲದ ಮೊಳೆಗಳಿವೆಯೆಂದೂ ಮೇಲೆ ಭಾರ ಬಿದ್ದಾಗ ಒಂದೊಂದು ತುಂಡೂ ಕೇವಲ ತುಯ್ತ ಇಲ್ಲವೆ ಒತ್ತಡದ ತ್ರಾಸದಲ್ಲಿರುವುದೆಂದೂ ಅಂಗೀಕರಿಸುತ್ತಾರೆ. ಒಂದೊಂದು ಸಂಧಿಯಲ್ಲೂ ತ್ರಾಸಗಳೂ ಭಾರಗಳೂ ಸಮತೂಕದಲ್ಲಿದ್ದು ಒಂದೇ ಸಮತಳದಲ್ಲಿರುತ್ತವೆ. ಇವುಗಳನ್ನು ಮಟ್ಟವಾಗಿಯಾಗಲಿ ಲಂಬವಾಗಿಯೇ (ವರ್ಟಿಕಲಿ) ಆಗಲಿ ವಿಭಜಿಸಿದಾಗ ಒಂದೊಂದು ದಿಕ್ಕಿನಲ್ಲೂ ಅವುಗಳ ಮೊತ್ತ ಶೂನ್ಯವಾಗಿರಬೇಕು. ಇಷ್ಟೇ ಅಲ್ಲದೆ ಸಮಸ್ಥಿತಿ ಶಾಸ್ತ್ರದ (ಸ್ಟ್ಯಾಟಿಕ್ಸ್) ತತ್ತ್ವಗಳ ಪ್ರಕಾರ ಆಸರೆಕಟ್ಟಿಗೆ ಸಮಕೋಣವಾದ ಒಂದು ಅಕ್ಷದ ಸುತ್ತ ಮೇಲಿನ ತ್ರಾಸಗಳ ಮತ್ತು ಭಾರಗಳ ಭ್ರಾಮಕ ಶಕ್ತಿಗಳ (ಮೊಮೆಂಟ್ಸ್) ಒಟ್ಟು ಮೊತ್ತ ಶೂನ್ಯವಾಗಿರಬೇಕು. ಒಂದು ಆಸರೆಕಟ್ಟಿನಲ್ಲಿ ಸಂಧಿಗಳಿದ್ದು ಅದರಲ್ಲಿರುವ ತುಂಡುಗಳ (ಮೆಂಬರ್ಸ್) ಸಂಖ್ಯೆ (2ಟಿ-3) ಆಗಿದ್ದರೆ, ಒಂದಲ್ಲ ಒಂದು ವಿಧದಲ್ಲಿ ತ್ರಾಸಗಳನ್ನು ಕರಾರುವಾಕ್ಕಾಗಿ ಲೆಕ್ಕ ಹಾಕಬಹುದು. ತುಂಡುಗಳ ಸಂಖ್ಯೆ ಕಡಿಮೆಯಾಗಿದ್ದರೆ ಚೌಕಟ್ಟು ಅಭದ್ರವಾಗುತ್ತದೆ. ಹೆಚ್ಚಾಗಿದ್ದರೆ ತ್ರಾಸಗಳು ಅನಿಶ್ಚಿತವಾಗಿ ಬಿಡುತ್ತವೆ. ಅದನ್ನು ಸರಿಯಾಗಿ ಲೆಕ್ಕ ಹಾಕಲಾಗುವುದಿಲ್ಲ.
ದೊಡ್ಡ ಸೇತುವೆಗಳ ಸಂವಿಧಾನವೂ ಕಟ್ಟಡವೂ ತೊಡಕಾದ ಮತ್ತು ಕಷ್ಟವಾದ ಕೆಲಸಗಳು. ಅವುಗಳ ಮೇಲಿನ ತ್ರಾಸವನ್ನು ಕಂಡುಹಿಡಿಯಲು ಪ್ರಭಾವದ ರೇಖೆಗಳು (ಇನ್‍ಪ್ಲುಯೆನ್ಸ್ ಲೈನ್ಸ್) ಎಂಬ ಕ್ರಮವನ್ನು ಬಳಸುತ್ತಾರೆ.
ಉಲ್ಲೇಖಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಬಳೂತಿ
ಬಳೂತಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16* 32' 10"x ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 1500 ಇದೆ. ಅದರಲ್ಲಿ 800 ಪುರುಷರು ಮತ್ತು 700 ಮಹಿಳೆಯರು ಇದ್ದಾರೆ.
ಕಲೆ
ಲಾವಣಿ ಪದ, ಡೊಳ್ಳಿನ ಪದ, ಗೀಗೀ ಪದ, ಹಂತಿ ಪದ ಮತ್ತು ಮೊಹರಮ ಹೆಜ್ಜೆ ಕುಣಿತದ ಪದ ಮುಂತಾದವುಗಳು ಗ್ರಾಮದ ಕಲೆಯಾಗಿದೆ.
ಆಹಾರ (ಖಾದ್ಯ)
ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ, ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ವಿಜಯಪುರದ ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣೆ ಬದನೆಕಾಯಿ ಪಲ್ಯ, ಕೆನೆಮೊಸರು ಲಭ್ಯವಿರುತ್ತದೆ.
ಕೃಷಿ
ಗ್ರಾಮದ ಪ್ರತಿಶತ 90 ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು, ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ, ದಾಳಿಂಬೆ, ಗೋಧಿ  ಹಾಗೂ ಇತರೆ ಬೆಳೆಗಳನ್ನು ಬೆಳೆಯುತ್ತಾರೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 90% ಜನಸಂಖ್ಯೆ ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿಸಾಕಾಣಿಕೆ ಉಪಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಆರ್ಥಿಕತೆ
ಫಲವತ್ತಾದ ಭೂಮಿ ಹಾಗೂ ನೀರಾವರಿಯಿಂದಗಿ ಗ್ರಾಮದ ಆರ್ಥಿಕತೆ ಹಾಗೂ ಹಣಕಾಸಿನ ಸ್ಥಿತಿ ಉತ್ತಮವಾಗಿದೆ.
ಧರ್ಮಗಳು
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಭಾಷೆಗಳು
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ.
ಮಸೀದಿಗಳು
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಹಬ್ಬಗಳು
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ವಿಜಯಪುರ
ಕರ್ನಾಟಕ
ವರ್ಗ:ಬಸವನ ಬಾಗೇವಾಡಿ ತಾಲ್ಲೂಕಿನ ಹಳ್ಳಿಗಳು
ವರ್ಗ:ವಿಜಯಪುರ ಜಿಲ್ಲೆ ವರ್ಗ:ಬಸವನ ಬಾಗೇವಾಡಿ ತಾಲ್ಲೂಕು
ಬಾಲ್ ಪೆನ್ (ಚಲನಚಿತ್ರ)
ಬಾಲ್ ಪೆನ್ ಶಶಿಕಾಂತ್ ನಿರ್ದೇಶನದ 2012 ರ ಕನ್ನಡ  ಚಲನಚಿತ್ರವಾಗಿದೆ. ಶ್ರೀನಗರ ಕಿಟ್ಟಿ ಮತ್ತು ಭಾವನಾ ಬೆಳಗೆರೆ ನಿರ್ಮಾಣದ ಈ ಚಿತ್ರವು ಮಕ್ಕಳ ಚಿತ್ರವಾಗಿದ್ದು, ಇದು ಮಕ್ಕಳಲ್ಲಿರುವ ಸಾಹಸ ಮನೋಭಾವ, ಭಾವನೆಗಳನ್ನು ಚಿತ್ರಿಸುತ್ತದೆ ಮತ್ತು ಮಕ್ಕಳ ಮೇಲಿನ ದೌರ್ಜನ್ಯವನ್ನು ಕೇಂದ್ರೀಕರಿಸುತ್ತದೆ.
ವಿಮರ್ಶೆಗಳು
26 ಅಕ್ಟೋಬರ್ 2012 ರಂದು ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾದ ನಂತರ, ಬಾಲ್ ಪೆನ್ ಚಲನಚಿತ್ರ ವಿಮರ್ಶಕರಿಂದ ಸಾಮಾನ್ಯವಾಗಿ ಧನಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ಐಬಿಎನ್ ಲೈವ್ ಈ ಚಿತ್ರಕ್ಕೆ 3.5/5 ರೇಟಿಂಗ್ ನೀಡಿ ಚಿತ್ರದಲ್ಲಿನ ಮಕ್ಕಳ ಅಭಿನಯವನ್ನು ಶ್ಲಾಘಿಸಿದೆ. ತಾಂತ್ರಿಕ ವಿಭಾಗಗಳ ಪಾತ್ರವೂ ಮೆಚ್ಚುಗೆಗೆ ಪಾತ್ರವಾಯಿತು. ಚಿತ್ರಕ್ಕೆ 3.5/6 ರೇಟಿಂಗ್ ನೀಡಿದ ಸೂಪರ್‌ಗುಡ್‌ಮೂವೀಸ್, "ಬಾಲ್ ಪೆನ್ ಸಹಜವಾಗಿ ವಿವಿಧ ಅಂಶಗಳ ಮೇಲೆ ಸ್ಪರ್ಶಿಸುವ ಆಸಕ್ತಿದಾಯಕ ಕಥೆಯನ್ನು ಹೊಂದಿದೆ. ಆಸಕ್ತಿದಾಯಕ ಭಾಗವೆಂದರೆ ಮುಗ್ಧ ಮಕ್ಕಳ ಮನಸ್ಸುಗಳು ಸರಿಯಾದ ದೃಷ್ಟಿಕೋನದಲ್ಲಿ ಕೆಲಸ ಮಾಡುವ ಭಾಗ" ಎಂದು ಹೇಳಿತಲ್ಲದೆ ತಾಂತ್ರಿಕ ವಿಭಾಗಗಳ ಪಾತ್ರವನ್ನು ಶ್ಲಾಘಿಸಿತು. Oneindia.in ನ ರಾಜೇಂದ್ರ ಚಿಂತಾಮಣಿ ಅವರು ಚಿತ್ರಕ್ಕೆ 3/5 ರೇಟಿಂಗ್ ನೀಡಿದರು ಮತ್ತು "ಚಿತ್ರವು ಹೃದಯ ಸ್ಪರ್ಶಿಸುವ ಕಥೆ, ಸುಮಧುರ ಹಾಡುಗಳು ಮತ್ತು ವಯಸ್ಕರಿಗೆ ಕಣ್ಣು ತೆರೆಯುವ ವಿಷಯವನ್ನು ಹೊಂದಿದೆ" ಎಂದು ಬರೆದು, "ಚಲನಚಿತ್ರವು, ಕೆಲವು ಸ್ಥಳಗಳಲ್ಲಿ, ನೀರಸ ಕ್ಷಣಗಳನ್ನು ಹೊಂದಿರುವುದಾದರೂ ಒಟ್ಟಾರೆಯಾಗಿ ನ್ಯೂನತೆಗಳನ್ನು ನಿರ್ಲಕ್ಷಿಸುವಂತೆ ಮಾಡುತ್ತದೆ."
ಧ್ವನಿಮುದ್ರಿಕೆ
ಚಿತ್ರದ ಸಂಗೀತವನ್ನು ಮಣಿಕಾಂತ್ ಕದ್ರಿ ಸಂಯೋಜಿಸಿದ್ದಾರೆ. ಆದಿತ್ಯ ರಾವ್ ಹಾಡಿರುವ ಚಿತ್ರದ ಮೊದಲ ಹಾಡು "ಸಾವಿರ ಕಿರಣವ ಚೆಲ್ಲಿ" ಯೂಟ್ಯೂಬ್ ನಲ್ಲಿ ಬಿಡುಗಡೆಯಾಗಿದ್ದು ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಗಿದೆ.
ಹಾಡುಗಳ ಪಟ್ಟಿ
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೨ ಕನ್ನಡಚಿತ್ರಗಳು
ನಾಡಿ ಜ್ಯೋತಿಷ
ನಾಡಿ ಜ್ಯೋತಿಷವು ತಮಿಳುನಾಡು, ಕೇರಳ ಮತ್ತು ಪಕ್ಕದ ಪ್ರದೇಶಗಳಲ್ಲಿ ಅಭ್ಯಸಿಸಲ್ಪಡುವ ಧರ್ಮ ಜ್ಯೋತಿಷದ ಒಂದು ರೂಪವಾಗಿದೆ. ಇದು ಎಲ್ಲ ಮನುಷ್ಯರ ಭೂತ, ವರ್ತಮಾನ ಮತ್ತು ಭವಿಷ್ಯದ ಜೀವನಗಳನ್ನು ಪ್ರಾಚೀನ ಕಾಲದಲ್ಲಿನ ಧರ್ಮ ಋಷಿಗಳು ಮುಂಗಂಡಿದ್ದರು ಎಂಬ ನಂಬಿಕೆ ಮೇಲೆ ಆಧಾರಿತವಾಗಿದೆ.
ಸಿದ್ಧಾಂತ
ನಾಡಿ ಜ್ಯೋತಿಷದ ಮೂಲಭೂತ ಪರಿಕಲ್ಪನೆಯೆಂದರೆ "ನಾಡಿ". ಒಂದು ರಾಶಿಯಲ್ಲಿ ೧೫೦ ನಾಡಿಗಳಿರುತ್ತವೆ; ಒಂದು ರಾಶಿಯೆಂದರೆ ೩೦ ಕೋನಮಾನಗಳು. ರಾಶಿಚಕ್ರದ ಹನ್ನೆರಡು ರಾಶಿಗಳನ್ನು ಮೂರು ವರ್ಗಗಳಾಗಿ ಗುಂಪುಮಾಡಲಾಗುತ್ತದೆ: ಚರ, ಸ್ಥಿರ ಮತ್ತು ದ್ವಿಸ್ವಭಾವ ರಾಶಿಗಳು. ೧೫೦ ನಾಡಿಗಳ ನಾಮಕರಣವು ರಾಶಿಗಳ ಈ ಮೂರು ಪ್ರಕಾರಗಳಿಗೆ ವಿಶಿಷ್ಟವಾಗಿದೆ. ೩೬೦ ಕೋನಮಾನಗಳಲ್ಲಿ ೧,೮೦೦ ನಾಡಿಗಳಿವೆ. ಸಂಪೂರ್ಣ ರಾಶಿಚಕ್ರದಲ್ಲಿ ೪೫೦ ವಿಶಿಷ್ಟ ಹೆಸರುಗಳು ಮತ್ತು ಸಂಖ್ಯೆಗಳಿವೆ. ನಾಡಿ ಗ್ರಂಥಗಳು ಭವಿಷ್ಯವಾಣಿಯ ಮೂಲಭೂತ ಏಕಮಾನವಾಗಿ ನಾಡಿಯ ಈ ಪರಿಕಲ್ಪನೆಯನ್ನು ಬಳಸುತ್ತವೆ. ಹಾಗಾಗಿಯೇ ಅವನ್ನು "ನಾಡಿ ಅಂಶಗಳು" ಎಂದು ಕರೆಯಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಹಿಂದೂ ಜ್ಯೋತಿಷ
ನೇಮಿನಾಥ ಹಿರೇ ಬಸದಿ, ವರಂಗ
ಕ್ಷೇತ್ರ ವರ್ಣನೆ
ಈ ಬಸದಿಯಲ್ಲಿ ಶ್ರೀ ನೇಮಿನಾಥಸ್ವಾಮಿ ಪೂರ್ವ ದಿಕ್ಕಿಗೆ, ಶ್ರೀ ಚಂದ್ರನಾಥಸ್ವಾಮಿ ಉತ್ತರ ದಿಕ್ಕಿಗೆ, ಶ್ರೀ ಬ್ರಹ್ಮ ದೇವರು ಪೂರ್ವ ದಿಕ್ಕಿಗೆ ಮತ್ತು ಶ್ರೀ ಮಾತೆ ಪದ್ಮಾವತಿ ಅಮ್ಮನವರನ್ನು ಉತ್ತರ ದಿಕ್ಕಿಗೆ ಮುಖ ಮಾಡಿ ಪ್ರತಿಷ್ಟಾಪಿಸಲಾಗಿದೆ. ಬಸದಿಯ ಪೂರ್ವ ದಿಕ್ಕಿಗೆ ಧ್ವಜಸ್ತಂಭವಿದೆ. ಉತ್ತರ ದಿಕ್ಕಿಗೆ ಮಾನಸ್ತಂಭವಿದೆ. ಕೆರೆ ಬಸದಿಯಂತೆ ಇದನ್ನೂ ಕೂಡಾ ರಾಜರೇ ನಿರ್ಮಿಸಿರಬೇಕು. ಪಾರಿಜಾತ ಹೂವಿನ ಗಿಡ ಬಲಭಾಗದಲ್ಲಿದೆ. ಬಸದಿಗೆ ಗೋಪುರವಿದೆ. ಬಸದಿಯ ಪೂರ್ವ ಪ್ರವೇಶದ್ವಾರದಲ್ಲಿ ದ್ವಾರಪಾಲಕರ ಬಿಂಬಗಳಿವೆ. ಬಸದಿಯು ಶಿಲಾಮಯವಾಗಿದ್ದು, ಗೋಡೆಯ ಮೇಲೆ ಚಿತ್ರಗಳಿಲ್ಲ. ಪ್ರಾರ್ಥನಾ ಮಂಟಪದಲ್ಲಿ ಕಲ್ಲಿನ ಕಂಬಗಳಿವೆ. ಜಯಘಂಟೆ ಇದೆ. ಇಲ್ಲಿಯೂ ಪದ್ಮಾವತೀ ದೇವಿಯ ಸುಂದರವಾದ ಮೂರ್ತಿ ಇದ್ದು, ಪೂಜೆ ನಡೆಯುತ್ತದೆ ಮತ್ತು ವಿಶೇಷವಾಗಿ ಹರಕೆ ಪೂಜೆ ನಡೆಯುತ್ತದೆ. ಬಸದಿಯ ಮೂಲ ನಾಯಕ ಶ್ರೀ ನೇಮಿನಾಥ ಸ್ವಾಮಿಯ ಬಿಂಬವು ಕರಿಶಿಲೆಯಿಂದ ಮಾಡಲ್ಪಟ್ಟಿದ್ದು, ಸುಮಾರು ೫ ಅಡಿ ಎತ್ತರವಿದೆ. ಪದ್ಮಾಸನಸ್ಥರಾದ ಸ್ವಾಮಿಯ ಜಂಫೆಯ ಬಳಿಯಲ್ಲಿ ಯಕ್ಷ ಯಕ್ಷಿಯರನ್ನು ತೋರಿಸಿದ್ದಾರೆ. ಭುಜಗಳ ಬಳಿಯಲ್ಲಿ ಚಾಮಧಾರಿಗಳನ್ನು ತೋರಿಸಿದ್ದಾರೆ. ಅವರ ಹಿಂಬದಿಯಿಂದ ಮಕರ ತೋರಣವು ಪ್ರಾರಂಭವಾಗಿ ಶಿರದ ಮೇಲ್ಗಡೆಯ ಮುಕ್ಕೊಡೆಯವರೆಗೆ ಹರಡಿಕೊಂಡಿದೆ. ಮುಕ್ಕೊಡೆಯೂ ಬಹಳ ಅಲಂಕಾರದಿಂದ ಕೂಡಿದೆ.
ಇತಿಹಾಸ ಮತ್ತು ನಿರ್ಮಾಣ
ಇದು ಕಲ್ಯಾಣದ ಚಾಲುಕ್ಯ ಶೈಲಿಯಲ್ಲಿ ಇದೆ. ಆದುದರಿಂದ ಕ್ರಿ.ಶ ೧೧ನೇ ಶತಮಾನದಲ್ಲಿ ತಯಾರಿಸಿದ ಬಿಂಬವಿದು. ಸ್ವಾಮಿಯ ತುಂಬಿರುವ ಗಲ್ಲಗಳು ಮತ್ತು ದಷ್ಟಪುಷ್ಟವಾದ ಮೈ, ಕೈಕಾಲುಗಳು ತುಂಬಾ ಆಕರ್ಷಕ. ಸ್ವಾಮಿಗೆ ಮೂರೂ ಹೊತ್ತು ಪೂಜೆ ನಡೆಯುತ್ತದೆ. ಅಲ್ಲದೆ, ವಿಶೇಷ ಪೂಜೆ, ನೋಂಪು ಇತ್ಯಾದಿಗಳೂ ನಡೆಯುತ್ತವೆ. ಕ್ಷೇತ್ರಪಾಲ ಮತ್ತು ಪಕ್ಕದಲ್ಲೇ ಪ್ರತ್ಯೇಕ ಕಟ್ಟೆಯಲ್ಲಿ ಸಾನ್ನಿಧ್ಯ ಸ್ವರೂಪವಾಗಿ ಕರಿ ಗುಂಡು ಕಲ್ಲು ಇದೆ. ಇವೆಲ್ಲದಕ್ಕೂ ಪೂಜೆ ನಡೆಯುತ್ತದೆ. ಬಸದಿಯ ಸುತ್ತಲೂ ಕರಿಕಲ್ಲಿನಿಂದ ನಿರ್ಮಿಸಿದ ಪ್ರಾಕಾರ ಗೋಡೆ ಇದೆ.
ಶಾಸನ ಕುರುಹು
ಬಸದಿಯ ದಕ್ಷಿಣದ ಕಡೆ ಇರುವ ಇನ್ನೊಂದು ಶಾಸನವು ಪಾಂಡ್ಯಧನಂಜಯ, ಅರಿರಾಯ ಬಸವಶಂಕರ ಎಂಬ ಬಿರುದುಗಳಿಲ್ಲ ರಾಜಾಧಿರಾಜ ಶ್ರೀ ಸೋಮೇಶ್ವರ ಎಂಬವನು ಶಕ ೧೨೫೪ನೇ ಅಂಗೀರಸ ಸಂವತ್ಸರದಲ್ಲಿ ಈ ಕ್ಷೇತ್ರಕ್ಕೆ ಕೈಗೊಂಡ ಸೇವೆಯನ್ನು ತಿಳಿಸುತ್ತದೆ. ಬಸದಿಯ ಪೂರ್ವ ದ್ವಾರದ ಬಲಬದಿಯಲ್ಲಿ ಇರುವ ಇನ್ನೊಂದು ಶಿಲಾಶಾಸನವು ವಿಜಯನಗರ ಸಾಮ್ರಾಜ್ಯದ ಚಕ್ರವರ್ತಿ ಇಮ್ಮಡಿ ಪ್ರತಾಪ ದೇವರಾಯನು ಇಲ್ಲಿಯ ಶ್ರೀ ನೇಮಿನಾಥ ಸ್ವಾಮಿಯ ಅಮೃತಪಡಿಗೆ ಹಾಗೂ ಶ್ರೀ ವರ್ಧಮಾನ ಭಟ್ಟಾರಕರ ಶಿಷ್ಯ ಸಮುದಾಯದ ಆಹಾರದಾನಕ್ಕಾಗಿ ಶಕ ೧೩೪೬ನೇಯ ಕ್ರೋಧಿ ಸಂವತ್ಸರ ಪುಷ್ಯ ಶುದ್ಧ ಷಷ್ಠಿ ಭುದವಾರದಂದು ಇನ್ನಷ್ಟು ಸಂಪನ್ಮೂಲವನ್ನು ಒದಗಿಸಿಕೊಟ್ಟಿದ್ದನ್ನು ಹೇಳುತ್ತದೆ. ಇನ್ನೊಂದು ಶಿಲಾಶಾಸನವು ಶ್ರೀ ದೇವೇಂದ್ರ ಕೀರ್ತಿ ಭಟ್ಟಾರಕರು ವಿಜಯನಗರದ ಸಾರ್ವಭೌಮ ಶ್ರೀ ಕೃಷ್ಣ ದೇವರಾಯನಿಗೆ ತಿಳಿಸಿದಂತೆ, ಆತನು ಮಂಗಳೂರಿನ ರಾಜ್ಯಪಾಲ ರತ್ನಪ್ಪ ಒಡೆಯನಿಗೆ ನಿರೂಪ ಕಳಿಸಿ, ಇಲ್ಲಿ ಬೆಳೆದಿದ್ದ ನಿರುಪಯುಕ್ತ ಕಾಡನ್ನು ಕಡಿಸಿ, ಅಲ್ಲಿ ಮಾವು, ಹಲಸು, ತೆಂಗು, ಅಡಿಕೆ,ಓಟೆ ಮುಂತಾದವುಗಳನ್ನು ನೆಡಿಸಿ ಶಾಶ್ವತವಾಗಿ ಹೆಚ್ಚು ಉತ್ಪತ್ತಿ ಬರುವ ಆ ಸಮಗ್ರ ಭೂಮಿಯನ್ನು ಶಕ ೧೪೩೭ನೇ ಭಾವನಾಮ ಸಂವತ್ಸರದ ಮಾಘ ಶುದ್ಧ ಪಂಚಮಿಯಂದು ಶ್ರೀ ಮಠಕ್ಕೆ ಒಪ್ಪಿಸಿದ್ದ ವಿವರಗಳನ್ನು ಕೊಡುತ್ತದೆ. ಬಸದಿಯ ಉತ್ತರ ದಿಕ್ಕಿನ ದ್ವಾರದ ಬಲಬದಿಗಿರುವ ಶಕ ೧೪೪೪ನೇ ಚಿತ್ರಭಾನು ಸಂವತ್ಸರದ ಚೈತ್ರ ಬಹುಳ ದ್ವಾದಶಿಯಂದು ಬರೆದ ಮತ್ತೊಂದು ಬೃಹತ್ ಶಿಲಾಶಾಸನವು ಹೊಂಬುಚ್ಚದಿAದ ಆಳಿದ ಜಿನದತ್ತ ರಾಯನ ವಂಶಾವಳಿಯನ್ನು ಹೇಳಿ, ಪ್ರಸ್ತುತ ಕೆರೆವಾಸೆಯಿಂದ ಆಳಿದ ಇಮ್ಮಡಿ ಭೈರವ ಅರಸನು ಶ್ರೀ ದೇವೇಂದ್ರ ಕೀರ್ತಿ ಭಟ್ಟಾರಕರಿಗೆ ಭೈರವಪುರ ಎಂಬ ನೂತನ ಗ್ರಾಮವನ್ನು ನಿರ್ಮಿಸಿ ಇಲ್ಲಿಯ ಶ್ರೀ ಆದಿನಾಥ ಸ್ವಾಮಿಯ ಪೂಜಾದಿಗಳಿಗಾಗಿ ಸಮರ್ಪಿಸಿದ ವಿಚಾರವನ್ನು ತಿಳಿಸುತ್ತದೆ. ಜಿನಾಲಯಗಳು, ಶ್ರೀ ಗುರುಪೀಠ, ಇತಿಹಾಸ, ಸಂಸ್ಕೃತಿಯ ದೃಷ್ಟಿಯಿಂದ ಬಹು ಅಮೂಲ್ಯವಾದ ಮಾಹಿತಿಗಳನ್ನು ಈ ಶಿಲಾಶಾಸನಗಳು ನೀಡುತ್ತವೆ. ಜತೆಯಲ್ಲೇ ಅನೇಕ ಜೈನಾಚಾರ್ಯರು, ಮಂಗಳೂರು-ಬಾರಕೂರಿನ ರಾಜ್ಯಪಾಲರು, ಮುದರಾಡಿಯ ಹೆಗಡೆ ಮನೆತನದವರು, ತೆಂಕನಾಡು, ಬಡಗನಾಡಿಯವರು ಮತ್ತು ಜೈನಶ್ರಾವಕರು ಈ ಕ್ಷೇತ್ರಕ್ಕೆ ಕೈಗೊಂಡ ಸೇವಾದಿಗಳ ಕುರಿತು ಈ ಶಿಲಾಶಾಸನಗಳು ಹೊಸ ಬೆಳಕನ್ನು ಚೆಲ್ಲುತ್ತವೆ.
ಉಲ್ಲೇಖಗಳು
ವರ್ಗ: ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ವನಿತಾ ವಾಸು
ವನಿತಾ ವಾಸು ಕನ್ನಡ ಚಿತ್ರರಂಗ ಮತ್ತು ಕಿರುತೆರೆಯ ಜನಪ್ರಿಯ ಅಭಿನೇತ್ರಿ. ೧೯೮೦ರ ದಶಕದ ಕೊನೆಯಿಂದ ೧೯೯೦ರ ದಶಕದ ಮಧ್ಯದವರೆಗೆ ಮೋಹಕ ಪಾತ್ರಗಳಿಗೆ ಹೆಸರಾಗಿದ್ದ ಮೋಹಕ ತಾರೆ. ಆಗಂತುಕ(೧೯೮೭) ಚಿತ್ರದಲ್ಲಿ ನಾಯಕಿಯಾಗಿ ಚಿತ್ರ ಜೀವನ ಪ್ರಾರಂಭಿಸಿದ ವನಿತಾ ಕಾಡಿನ ಬೆಂಕಿ(೧೯೮೮), ತರ್ಕ(೧೯೮೯), ಗೋಲ್‍ಮಾಲ್ ರಾಧಾಕೃಷ್ಣ(೧೯೯೦), ಕಾಲಚಕ್ರ(೧೯೯೧) ಮತ್ತು ನಾಗಮಂಡಲ(೧೯೯೭)ಗಳಂತಹ ವಿಭಿನ್ನ ಚಿತ್ರಗಳಲ್ಲಿನ ವೈವಿಧ್ಯಮಯ ಪಾತ್ರಗಳನ್ನು ಸಮರ್ಥವಾಗಿ ಪೋಷಿಸಿ ಸಿನಿರಸಿಕರ ಮೆಚ್ಚುಗೆ ಗಳಿಸಿದ್ದಾರೆ. ಕಿರುತೆರೆ ಧಾರಾವಾಹಿಗಳಲ್ಲೂ ಅಭಿನಯಿಸಿರುವ ವನಿತಾ ಮನೆಯೊಂದು ಮೂರು ಬಾಗಿಲು ಧಾರಾವಾಹಿಯ ಮೂಲಕ ಅಪಾರ ಜನಪ್ರಿಯತೆ ಗಳಿಸಿದ್ದಾರೆ.
ಆರಂಭಿಕ ಜೀವನ
ಮಲಯಾಳಿ ಭಾಷಿಕ ಕುಟುಂಬಕ್ಕೆ ಸೇರಿದ ವನಿತಾ ಹುಟ್ಟಿ ಬೆಳೆದಿದ್ದು ಬೆಂಗಳೂರಿನಲ್ಲಿ. ಚಿಕ್ಕಂದಿನಿಂದಲೇ ಓದಿನಲ್ಲಿ ಅತೀವ ಆಸಕ್ತಿ ಹೊಂದಿದ್ದ ವನಿತಾ ತಮ್ಮ ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣವನ್ನು ಬೆಂಗಳೂರಿನ ಮಲ್ಲೇಶ್ವರಂನಲ್ಲಿರುವ '''ಬಿ.ಪಿ. ಇಂಡಿಯನ್ ಪಬ್ಲಿಕ್ ಸ್ಕೂಲ್'''ನಲ್ಲಿ ಪಡೆದಿದ್ದಾರೆ. ಬಿ.ಕಾಂ ಪಧವೀಧರೆಯಾಗಿರುವ ವನಿತಾ ಕಾಲೇಜು ಶಿಕ್ಷಣವನ್ನು ಪಡೆದಿದ್ದು ಮಲ್ಲೇಶ್ವರಂನ ಎಂ.ಇ.ಎಸ್. ಕಾಲೇಜಿನಲ್ಲಿ. ಕಾಲೇಜಿನಲ್ಲಿರುವಾಗ ಪ್ರಿಯದರ್ಶಿನಿ ರೇಷ್ಮೆ ಸೀರೆ ಮಳಿಗೆಗಾಗಿ ರೂಪದರ್ಶಿಯಾಗಿ ಕೆಲಸ ನಿರ್ವಹಿಸಿದ್ದ ವನಿತಾ ಆಗಂತುಕ ಚಿತ್ರಕ್ಕೆ ನಾಯಕಿಯ ಹುಡುಕಾಟದಲ್ಲಿದ್ದ ಸುರೇಶ್ ಹೆಬ್ಳೀಕರ್ ಅವರಿಂದ ಗುರುತಿಸಲ್ಪಟ್ಟರು. ಸಿನೆಮಾದ ಬಗ್ಗೆ ಒಲವು ಹೊಂದಿರದ ವನಿತಾರ ಪೋಷಕರು ಸುರೇಶ್ ಹೆಬ್ಳೀಕರ್ ಒತ್ತಾಯಕ್ಕೆ ಮಣಿದು ಆಗಂತುಕ ಚಿತ್ರದಲ್ಲಿ ತಮ್ಮ ಮಗಳು ನಾಯಕಿಯಾಗಿ ನಟಿಸಲು ಒಪ್ಪಿಗೆ ನೀಡಿದರು.
ಬೆಳ್ಳಿತೆರೆ
ಆಗಂತುಕ(೧೯೮೭) ಚಿತ್ರದಲ್ಲಿ ಮೂಗಿಯಾಗಿ ಸ್ಮರಣೀಯ ಅಭಿನಯ ನೀಡಿದ ವನಿತಾರ ಪ್ರತಿಭೆಯನ್ನು ಮೆಚ್ಚಿದ ಚಿತ್ರದ ನಿರ್ದೇಶಕ ಸುರೇಶ್ ಹೆಬ್ಳೀಕರ್ ತಮ್ಮ ಮುಂದಿನ ಚಿತ್ರ ಕಾಡಿನ ಬೆಂಕಿ(೧೯೮೮)ಯಲ್ಲಿ ವನಿತಾರನ್ನೇ ನಾಯಕಿಯನ್ನಾಗಿ ಮಾಡಿದರು. ನೈಜ ಘಟನೆಯನ್ನು ಆಧರಿಸಿದ್ದ ಈ ಮನೋವೈಜ್ಞಾನಿಕ ಚಿತ್ರದಲ್ಲಿ ಮುದುಕನಿಗೆ ಮದುವೆಯಾದ ಯುವತಿಯ ಮಾನಸಿಕ ತುಮುಲಗಳನ್ನು ವನಿತಾ ಶಕ್ತವಾಗಿ ಅಭಿವ್ಯಕ್ತಿಸಿದ್ದಾರೆ. ೧೯೮೭ನೇ ಸಾಲಿನ ಅತ್ತ್ಯುತ್ತಮ ಕನ್ನಡ ಚಿತ್ರ ರಾಷ್ಟ್ರಪ್ರಶಸ್ತಿ ಪಡೆದ ಈ ಚಿತ್ರ ೧೯೮೮ನೇ ಸಾಲಿನ ತೃತೀಯ ಅತ್ತ್ಯುತ್ತಮ ಕನ್ನಡ ಚಿತ್ರ ಪ್ರಶಸ್ತಿಗೆ ಭಾಜನವಾಯಿತು. ಈ ಎರಡೂ ಚಿತ್ರಗಳಲ್ಲಿ ನಿರ್ದೇಶಕ ಸುರೇಶ್ ಹೆಬ್ಳೀಕರ್ ಅವರಿಗೆ ಸಹಾಯಕ ನಿರ್ದೇಶಕರಾಗಿದ್ದ ಸುನಿಲ್ ಕುಮಾರ್ ದೇಸಾಯಿ ದಿಟ್ಟ ಪಾತ್ರಗಳನ್ನು ಸಮರ್ಥವಾಗಿ ನಿರ್ವಹಿಸಿದ ವನಿತಾರ ಅಭಿನಯವನ್ನು ಮೆಚ್ಚಿ ತಾವು ಸ್ವತಂತ್ರವಾಗಿ ನಿರ್ದೇಶಿಸಿದ ತರ್ಕ(೧೯೮೯) ಚಿತ್ರಕ್ಕೆ ವನಿತಾರನ್ನು ನಾಯಕಿಯಾಗಿ ಅಯ್ಕೆ ಮಾಡಿಕೊಂಡಿದ್ದರು. ಈ ರಹಸ್ಯಮಯ ರೋಮಾಂಚಕಾರಿ ಚಿತ್ರದಲ್ಲಿ ಮಾನಸಿಕ ಅಸ್ವಸ್ಥನ ಪತ್ನಿಯಾಗಿ ವನಿತಾ ಅಮೋಘ ಅಭಿನಯ ನಿಡಿದ್ದಾರೆ. ಈ ಚಿತ್ರ ಅನೇಕ ಚಿತ್ರಮಂದಿರಗಳಲ್ಲಿ ೧೦೦ ದಿನಗಳ ಪ್ರದರ್ಶನ ಕಾಣುವುದರೊಂದಿಗೆ ವಾಣಿಜ್ಯಿಕವಾಗಿ ಯಶಸ್ವಿಯಾಯಿತು.
ಟೈಗರ್ ಪ್ರಭಾಕರ್ ನಿರ್ದೇಶನದ ಶಕ್ತಿ ಚಿತ್ರದಲ್ಲಿ ನಾಯಕನ ತಂಗಿಯಾಗಿ ಭಾವಪೂರ್ಣ ಅಭಿನಯ ನೀಡಿದ ವನಿತಾ ಪ್ರಖ್ಯಾತ ನಟ ಶಂಕರ್ ನಾಗ್ ಅಭಿನಯದ ನಿಗೂಢ ರಹಸ್ಯ(೧೯೯೦) ಮತ್ತು ಪುಂಡ ಪ್ರಚಂಡ(೧೯೯೧) ಚಿತ್ರಗಳಲ್ಲಿ ಮೋಹಕ ಪಾತ್ರಗಳಲ್ಲಿ ಮನಸೆಳೆಯುವ ಅಭಿನಯ ನೀಡಿದ್ದಾರೆ. ಅನಂತ್ ನಾಗ್ ಅವರ ಹಾಸ್ಯ ಚಿತ್ರಗಳಾದ ಗೋಲ್‍ಮಾಲ್ ರಾಧಾಕೃಷ್ಣ(೧೯೯೦) ಮತ್ತು ಗೋಲ್‍ಮಾಲ್ ರಾಧಾಕೃಷ್ಣ ಭಾಗ-೨(೧೯೯೧) ಮುಂತಾದವುಗಳಲ್ಲಿ ಹಾಸ್ಯ ಪಾತ್ರಗಳಲ್ಲಿ ಅಭಿನಯಿಸಿ ಜನಮೆಚ್ಚುಗೆ ಪಡೆದಿದ್ದಾರೆ. ಈ ಚಿತ್ರಗಳು ಗಲ್ಲಾಪೆಟ್ಟಿಗೆಯಲ್ಲಿ ಭಾರಿ ಯಶ ಗಳಿಸಿದವು. ಅಂಬರೀಶ್ ಅಭಿನಯದ ಕಾಲಚಕ್ರ(೧೯೯೧) ಚಿತ್ರದಲ್ಲಿ ನಾಯಕನ ಗೆಳತಿಯಾಗಿ ಅಮೋಘ ಅಭಿನಯ ನೀಡಿದ ವನಿತಾ ಮಣ್ಣಿನ ದೋಣಿ(೧೯೯೨) ಮತ್ತು ಎಂಟೆದೆ ಭಂಟ(೧೯೯೨) ಚಿತ್ರಗಳಲ್ಲಿ ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡು ಅಚ್ಚುಕಟ್ಟಾದ ಅಭಿನಯ ನೀಡಿದ್ದಾರೆ. ವಿಷ್ಣುವರ್ಧನ್ ಅಭಿನಯದ ವೈಶಾಖದ ದಿನಗಳು(೧೯೯೩) ಚಿತ್ರದಲ್ಲಿ ಪ್ರಮುಖ ಪಾತ್ರವೊಂದರಲ್ಲಿ ಗಮನ ಸೆಳೆದ ವನಿತಾ ಸುನಿಲ್ ಕುಮಾರ್ ದೇಸಾಯಿ ಅವರ ಶ್ರೇಷ್ಠ ಚಿತ್ರ ಬೆಳದಿಂಗಳ ಬಾಲೆ(೧೯೯೫)ಯಲ್ಲಿ ಉತ್ತಮ ಅಭಿನಯ ನಿಡಿದ್ದಾರೆ.
ವಿಭಿನ್ನ ಪಾತ್ರಗಳನ್ನು ಸವಾಲಾಗಿ ಸ್ವೀಕರಿಸಿ ಅಭಿನಯಿಸುವ ದಿಟ್ಟತೆಗೆ ಹೆಸರಾಗಿದ್ದ ವನಿತಾ ತಮ್ಮ ಮೋಹಕ ಮೈಮಾಟ, ಅಭಿನಯಗಳಿಂದ ಕನ್ನಡ ಚಿತ್ರರಸಿಕರ ಮನಸೂರೆಗೊಂಡ ನಟಿ. ಜನಪ್ರಿಯ ನಟರಾದ ವಿಷ್ಣುವರ್ಧನ್, ಶಂಕರ್ ನಾಗ್, ಅನಂತ್ ನಾಗ್, ಅಂಬರೀಶ್, ಸುರೇಶ್ ಹೆಬ್ಳೀಕರ್, ದೇವರಾಜ್‌ ಮತ್ತು ಕಾಶಿನಾಥ್ ಮುಂತಾದವರೊಂದಿಗೆ ಬೆಳ್ಳಿತೆರೆಯನ್ನು ಹಂಚಿಕೊಂಡಿರುವ ವನಿತಾ ಟಿ.ಎಸ್.ನಾಗಾಭರಣ, ಸುರೇಶ್ ಹೆಬ್ಳೀಕರ್, ಸುನಿಲ್ ಕುಮಾರ್ ದೇಸಾಯಿ, ಡಿ.ರಾಜೇಂದ್ರ ಬಾಬು ಮತ್ತು ಓಂ ಸಾಯಿಪ್ರಕಾಶ್ ಮುಂತಾದ ಜನಪ್ರಿಯ ನಿರ್ದೇಶಕರೊಂದಿಗೆ ಕೆಲಸ ಮಾದಿದ್ದಾರೆ.
ಕಿರುತೆರೆ
ವಿವಾಹದ ನಂತರ ಕಿರುತೆರೆಯತ್ತ ಗಮನ ಹರಿಸಿದ ವನಿತಾ ಕ್ಷಣ ಕ್ಷಣ, ಮನೆಯೊಂದು ಮೂರು ಬಾಗಿಲು ಮತ್ತು ಸರಸ್ವತಿ ಮುಂತಾದ ಜನಪ್ರಿಯ ಧಾರಾವಾಹಿಗಳಲ್ಲಿ ಅಭಿನಯಿಸಿ ಕಿರುತೆರೆ ಪ್ರೇಕ್ಷಕರ ಮನೆಮಾತಾಗಿದ್ದಾರೆ.
ವೈಯಕ್ತಿಕ ಜೀವನ
೧೯೯೦ರ ದಶಕದ ಮಧ್ಯದಲ್ಲಿ ತಂದೆ ತಾಯಿ ಗೊತ್ತುಪಡಿಸಿದ ವ್ಯಕ್ತಿಯೊಂದಿಗೆ ವಿವಾಹವಾದ ವನಿತಾ ವಾಸು ತಮ್ಮ ಪತಿ ಮತ್ತು ಒಬ್ಬ ಮಗನೊಂದಿಗೆ ಸುಖಿ ಜೀವನ ನಡೆಸುತ್ತಿದ್ದಾರೆ.
ಉಲ್ಲೇಖಗಳು
ವರ್ಗ:ನಟಿಯರು ವರ್ಗ:ಕನ್ನಡ ಸಿನೆಮಾ ವರ್ಗ:ಚಿತ್ರರಂಗ ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಚಲನಚಿತ್ರ ನಟಿಯರು
ಅಹಲ್ಯೆ
thumb|ಅಹಲ್ಯೆ ಅಹಲ್ಯೆ ಪ್ರಾತಃಸ್ಮರಣೀಯರಾದ ಪಂಚಕನ್ಯೆಯರಲ್ಲಿ ಪ್ರಮುಖಳು. ಗೌತಮ ಮಹರ್ಷಿಯ ಪತ್ನಿ. ಮಹಾಪತಿವ್ರತೆಯೆಂದು ಪ್ರಸಿದ್ಧಳಾದವಳು. ದಾಂಪತ್ಯ ದ್ರೋಹಕ್ಕಾಗಿ ಅವಳ ಗಂಡನಿಂದ ಶಾಪಗ್ರಸ್ತಳಾಗಿದ್ದಳು ಮತ್ತು ರಾಮನಿಂದಾಗಿ (ವಿಷ್ಣು ದೇವರ ಅವತಾರ) ಶಾಪದಿಂದ ವಿಮೋಚನೆಗೊಂಡಳು. ಬ್ರಹ್ಮನು ಸೃಷ್ಟಿಸಿದ ಮಹಿಳೆಯರಲ್ಲಿ ಅತ್ಯಂತ ಸುಂದರವಾದ ಮಹಿಳೆ ಅಹಲ್ಯೆ ಎಂಬ ನಂಬಿಕೆ ಇದೆ.
ಅಹಲ್ಯೆಯ ಹುಟ್ಟು
ಊರ್ವಶಿಯ ಹೆಮ್ಮೆಯನ್ನು ಮುರಿಯುವ ಉದ್ದೇಶದಿಂದ ಬ್ರಹ್ಮ ಅಹಲ್ಯೆಯನ್ನು ಸೃಷ್ಟಿಸಿದ ಎಂದು ಬ್ರಹ್ಮ ಪುರಾಣದಲ್ಲಿ ಉಲ್ಲೇಖವಿದೆ.ಸಪ್ತರ್ಷಿಗಳು ಮಾಡಿದ ತ್ಯಾಗದ ಚಿತಾಭಸ್ಮದಿಂದ ಅಹಲ್ಯೆಯನ್ನು ಸೃಷ್ಟಿಸಿ ಗೌತಮ ಮಹರ್ಷಿಗೆ ಉಡುಗೊರೆ ನೀಡಿದ.
ಪು.ತಿ.ನಾ ಅವರ ಅಹಲ್ಯೆ
ಕನ್ನಡದಲ್ಲಿ ಪು.ತಿ.ನ ಅವರ `ಅಹಲ್ಯೆ` ಎಂಬುದು ಬಹು ಸುಂದರವಾದ ನೀತಿನಾಟಕ. ಇದರಲ್ಲಿ ಕವಿ ಕಲ್ಲಾಗಿದ್ದು ಅಹಲ್ಯೆ ಅಲ್ಲ, ಆಕೆಯ ಮನಸ್ಸು ಎಂದು ಹೇಳುತ್ತಾರೆ. ಮತ್ತೂ ಮುಂದುವರೆದು ಹೆಣ್ಣನ್ನು ಒಬ್ಬ ಗಂಡು ಕಲ್ಲು ಮಾಡಿದರೆ, ಮತ್ತೊಬ್ಬ ಗಂಡು ಆಕೆಗೆ ಜೀವನವನ್ನು ಕೊಡುತ್ತಾನೆ ಎಂದಿದ್ದಾರೆ.
ಉಲ್ಲೇಖಗಳು
ವರ್ಗ:ಪ್ರಾತಃಸ್ಮರಣೀಯರು ವರ್ಗ: ಪುರಾಣ ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭ ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ನ್ಯಾಸ
ನ್ಯಾಸ - ಒಬ್ಬ (ಅಥವಾ ಹಲವರು) ಒಂದು ಸ್ವತ್ತನ್ನು ಇನ್ನೊಬ್ಬನ (ಅಥವಾ ಹಲವರ) ಪ್ರಯೋಜನಾರ್ಥವಾಗಿ ನಿರ್ವಹಿಸುವ ವಿಶ್ವಾಸಾವಲಂಬಿ ಕರ್ತವ್ಯಕ್ಕೆ ಒಳಪಟ್ಟು ಆಸ್ವತ್ತಿನ ಮೇಲೆ ಪಡೆಯುವ ಸ್ವಾಧಿನದ ಮೂಲಕ ಸ್ಥಾಪಿತವಾಗುವ ವೈಧಿಕ ಸಂಬಂಧ (ಟ್ರಸ್ಟ್).
ಪ್ರಾಚೀನ ಭಾರತದಲ್ಲಿ
ನ್ಯಾಸ ಎಂಬ ಪದವನ್ನು ಇಡು ಗಂಟು, ಇಡಲ್ಪಟ್ಟದ್ದು ಎಂಬ ಅರ್ಥದಲ್ಲಿ ಪ್ರಾಚೀನ ಸಂಸ್ಕøತ ಸಾಹಿತ್ಯದಲ್ಲಿ ಬಳಸಲಾಗಿದೆ. ಭಾರತದ ಪ್ರಾಚೀನ ನ್ಯಾಯಶಾಸ್ತ್ರದಲ್ಲಿ ನ್ಯಾಸ ಎಂಬ ವಿಶಿಷ್ಟ ನ್ಯಾಯಿಕ ಕಲ್ಪನೆ ಇತ್ತೆಂಬುದೂ ಅದು ಒತ್ತೆಗಿಂತ ಸ್ವಲ್ಪ ಭಿನ್ನವಾಗಿತ್ತೆಂಬುದೂ ಹಿಂದೂ ಧರ್ಮಶಾಸ್ತ್ರದಿಂದ ತಿಳಿದುಬರುತ್ತದೆ. ಕೌಟಿಲ್ಯನ ಅರ್ಥಶಾಸ್ತ್ರದಲ್ಲಿ ಆಸ್ತಿಯನ್ನು ನ್ಯಾಸವಾಗಿ ಇಡುವುದರ ಉಲ್ಲೇಖವಿದೆ.
ಧಾರ್ಮಿಕ ಸಾಮಾಜಿಕ ಉದ್ದೇಶಗಳನ್ನು ಹೊಂದಿದ್ದು ಈಗಿನ ನ್ಯಾಸಕ್ಕೆ ಹೋಲಿಕೆಯಾಗುವಂಥ ವೈಧಿಕ ಸಂಬಂಧಗಳು ಪ್ರಾಚೀನ ಭಾರತದಲ್ಲಿ ಅಸ್ತಿತ್ವದಲ್ಲಿದ್ದುವು. ಅವಿಭಕ್ತ ಕುಟುಂಬದ ಕರ್ತನ ಹೊಣೆಗಾರಿಕೆ ಇಂಥದು. ಇಸ್ಲಾಮೀ ನ್ಯಾಯದಲ್ಲೂ ನ್ಯಾಸದಂಥ ವ್ಯವಸ್ಥೆಗಳನ್ನು ಕಾಣಬಹುದಾಗಿದೆ. ಅಣ್ಣ-ತಮ್ಮಂದಿರ ಉಸ್ತುವಾರಿಯಲ್ಲಿರುವ-ಮೃತ ತಂದೆಯ-ಸ್ವತ್ತಿನಲ್ಲಿ ಹೆಣ್ಣು ಮಕ್ಕಳಿಗೆ ಸಲ್ಲುವ ಪಾಲು, ಗಂಡನಲ್ಲಿ ಉಳಿದಿರುವ-ಹೆಂಡತಿಗೆ ಬರಬೇಕಾದ-ಡೋವರ್ ಹಣ (ಒಂದು ರೀತಿಯ ಸ್ತ್ರೀಧನ) ಇವು ನ್ಯಾಸಸ್ವತ್ತು ಮತ್ತು ನ್ಯಾಸಧನಗಳನ್ನು ಹೋಲುತ್ತವೆ.
ಇಂಗ್ಲೆಂಡಿನಲ್ಲಿ
ಇಂಗ್ಲೆಂಡಿನಲ್ಲಿ ನ್ಯಾಸವನ್ನು ಕುರಿತ ನ್ಯಾಯಸೂತ್ರಗಳು ರೂಪುಗೊಳ್ಳಲು ಆರಂಭವಾದ್ದು ಸುಮಾರು 11ನೆಯ ಶತಮಾನದಲ್ಲಿ, ಯೂಸ್ ಅಥವಾ ಬಳಸು ಎಂಬ ನ್ಯಾಯಿಕ ಪದ್ಧತಿಯನ್ನು ವಕೀಲರು ಕಂಡುಹಿಡಿದಿದ್ದರು. ಇನ್ನೊಬ್ಬನ ಪ್ರಯೋಜನಕ್ಕಾಗಿ ಒಬ್ಬನಿಗೆ ಸ್ವತ್ತನ್ನು ವರ್ಗಾಯಿಸುವ ಪದ್ಧತಿ ಇದು. ವರ್ಗ ಪಡೆದಾತ ಆ ಸ್ವತ್ತಿನ ಪ್ರಯೋಜನವನ್ನು ಇನ್ನೊಬ್ಬನಿಗೆ ನೀಡುವುದು ಅವನ ಕರ್ತವ್ಯವಾಗಿತ್ತು. ಅಥವಾ ಅಂಥ ಪ್ರಯೋಜನವನ್ನು ಪಡೆಯಲು ಅನುಮತಿ ದೊರಕಿಸಲಾಗುತ್ತಿತ್ತು. ಸುಮಾರು 300 ವರ್ಷಗಳ ಕಾಲ ಈ ಪದ್ಧತಿ ಬಳಕೆಯಲ್ಲಿದ್ದರೂ 15ನೆಯ ಶತಮಾನದ ವರೆಗೆ ಇಂಗ್ಲೆಂಡಿನ ನ್ಯಾಯಾಲಯಗಳು ಈ ವಿಷಯದಲ್ಲಿ ತಮ್ಮ ಅಧಿಕಾರವನ್ನು ಚಲಾಯಿಸುತ್ತಿರಲಿಲ್ಲ. ಈ ಪದ್ಧತಿಯ ವಿವಿಧ ವ್ಯವಸ್ಥೆಗಳು ಕಾನೂನಿಗೂ ಜನರಿಗೂ ತೊಡಕುಗಳನ್ನೊಡ್ಡ ಹತ್ತಿದುವು. ಇದರಿಂದಾಗಿ 1535ರಲ್ಲಿ ಪಾರ್ಲಿಮೆಂಟು ಒಂದು ಅಧಿನಿಯಮವನ್ನು ಜಾರಿಗೆ ತಂದು ಅನೇಕ ರೀತಿಯ ಬಳಕೆಗಳನ್ನು ರದ್ದುಮಾಡಿತು. ಆದರೆ ನ್ಯಾಯಾಲಯಗಳು ಈ ಅಧಿನಿಯಮಕ್ಕೆ ವಿಶೇಷಾರ್ಥ ನೀಡಿದುವು. ನ್ಯಾಸಧಾರಿಗೆ ವಿಶೇಷವಾದ ಕರ್ತವ್ಯಗಳನ್ನು ವಿಧಿಸಲಾಗಿದ್ದ ವ್ಯವಸ್ಥೆಗಳನ್ನು ರದ್ದು ಮಾಡಲಿಲ್ಲ. ಹೀಗೆ ಉಳಿದುಕೊಂಡ ವ್ಯವಸ್ಥೆಗಳು ಮುಂದೆ ನ್ಯಾಸಗಳಾಗಿ ಪರಿಣಮಿಸಿದುವು ಎನ್ನಬಹುದಾಗಿದೆ.
ಆಧುನಿಕ ಭಾರತದಲ್ಲಿ
1882ರ ಭಾರತೀಯ ನ್ಯಾಸಗಳ ಅಧಿನಿಯಮಕ್ಕೆ ಇಂಗ್ಲಿಷ್ ನ್ಯಾಯಸೂತ್ರಗಳು ತಳಹದಿಯಾಗಿವೆ. ಹಿಂದೂ ಧಾರ್ಮಿಕ ದತ್ತಿಗಳು, ಮುಸ್ಲಿಮರ ವಕ್ಛ್‍ಗಳು ಮತ್ತು ಎರಡೂ ಧರ್ನುಗಳನ್ವಯದ ನ್ಯಾಸದಂಥ ವೈದಿಕ ಸಂಬಂಧಗಳು-ಇವನ್ನು ಬಿಟ್ಟು ಉಳಿದ ರೀತಿಯ ಖಾಸಗಿ ನ್ಯಾಸಗಳಿಗೆಲ್ಲ 1882ರ ನ್ಯಾಸಗಳ ಅಧಿನಿಯಮ ಅನ್ವಯವಾಗುತ್ತದೆ. ಇಂಗ್ಲಿಷ್ ನ್ಯಾಯದಲ್ಲಿ ವಿಶಿಷ್ಟ ಸ್ಥಾನ ಪಡೆದಿರುವ ನ್ಯಾಯಿಕ ಸ್ವಾಮ್ಯ, ನೀತಿ-ನಿಮಿತ್ತಸ್ವಾಮ್ಯ ಎಂಬ ವಿಭಿನ್ನ ರೂಪಗಳನ್ನು ಭಾರತದ ಕಾನೂನಿನಲ್ಲಿ ಅಳವಡಿಸಿಲ್ಲ. ಇವನ್ನು ಬಿಟ್ಟರೆ, ಸಾಮಾನ್ಯವಾಗಿ ಈ ಕಾನೂನಿನ ನಿರ್ವಚನಕ್ಕೆ ಇಂಗ್ಲಿಷ್ ನ್ಯಾಯ ಸೂತ್ರಗಳ ಹಾಗೂ ನ್ಯಾಯಾಲಯಗಳ ತೀರ್ಪುಗಳ ನೆರವನ್ನು ಪಡೆಯಬಹುದಾಗಿದೆ.
1882ರ ಭಾರತೀಯ ನ್ಯಾಸಗಳ ಅಧಿನಿಯಮದಲ್ಲೂ ನ್ಯಾಸ ಪದದ ವ್ಯಾಖ್ಯೆಯನ್ನು ಕೊಡಲಾಗಿದೆಯಲ್ಲದೆ ಅನೇಕ ಪದಗಳ ಪರಸ್ಪರ ಸಂಬಂಧವನ್ನೂ ವಿವರವನ್ನೂ ನೀಡಿದೆ. ನ್ಯಾಸಕರ್ತ, ನ್ಯಾಸಧಾರಿ (ಟ್ರಸ್ಟೀ), ನ್ಯಾಸಸ್ವತ್ತು, ನ್ಯಾಸಧನ, ಫಲಾನುಭವಿ, ಫಲಾನುಭವಿಯ ಹಕ್ಕು, ನ್ಯಾಸಪತ್ತ, ನ್ಯಾಸಭಂಗ, ನ್ಯಾಸನಿರಾಕರಣ ಮುಂತಾದ ಪದಗಳು ಮುಖ್ಯವಾದವು. ಫಲಾನುಭವಿಯ ಹಿತವನ್ನು ನ್ಯಾಸಧಾರಿ ರಕ್ಷಿಸುತ್ತಾನೆ-ಎಂಬ ನ್ಯಾಸಕರ್ತನ ನಂಬುಗೆಯೇ ನ್ಯಾಸಕ್ಕೆ ಮೂಲ ಆಧಾರ. ಸಾಮಾನ್ಯವಾಗಿ ನ್ಯಾಸ ಪತ್ರದ ಮೂಲಕ ನ್ಯಾಸ ಅಸ್ತಿತ್ವಕ್ಕೆ ಬರುತ್ತದೆ. ಆ ಪತ್ರ ನೋಂದಣಿಯಾಗಬೇಕು. ನ್ಯಾಸದ ಸ್ವತ್ತು ಅಥವಾ ವ್ಯಾಸಧನವನ್ನು ನ್ಯಾಸಧಾರಿಗೆ ಒಪ್ಪಿಸಬೇಕು. ನ್ಯಾಸಧಾರಿ ನ್ಯಾಸವನ್ನು ನಿರಾಕರಿಸಿರಬಾರದು. ನ್ಯಾಸದ ಉದ್ದೇಶ ಕಾನೂನುಬಾಹಿರವಾಗಿರಬಾರದು. ಈ ನಿಯಮಗಳ ಪೂರೈಕೆಯಾದಾಗ ಮಾತ್ರ ಒಂದು ನ್ಯಾಸ ಅಸ್ತಿತ್ವಕ್ಕೆ ಬಂದು ಫಲಕಾರಿಯಾಗಲು ಸಾಧ್ಯವಾಗುತ್ತದೆ.
ವ್ಯಾಖ್ಯೆ ಮತ್ತು ವರ್ಗೀಕರಣ
ನ್ಯಾಸಗಳಿಗೆ ಸಂಬಂಧಿಸಿದ ಭಾರತೀಯ ನ್ಯಾಯಸೂತ್ರಗಳು ವೈವಿಧ್ಯಪೂರಿತವೂ ವೈಶಿಷ್ಟ್ಯಪೂರ್ಣವೂ ಆಗಿವೆ.
ಪೂರ್ಣ ಮತ್ತು ಅಪರಿಪೂರ್ಣ ನ್ಯಾಸಗಳಲ್ಲಿರುವ ವ್ಯತ್ಯಾಸವೆಂದರೆ ಪೂರ್ಣನ್ಯಾಸ ಆಚರಣೆಗೆ ತರಬಹುದಾದ ಸ್ವರೂಪದಲ್ಲಿರುತ್ತದೆ. ಅಪರಿಪೂರ್ಣ ನ್ಯಾಸ ಎಲ್ಲ ರೀತಿಯಲ್ಲೂ ಪೂರ್ಣವಾಗಿರದ ಕಾರಣ ಆಚರಣೆಗೆ ಬರಲು ಶಕ್ತವಾಗಿರುವುದಿಲ್ಲ. ಸ್ವೀಕೃತ ನ್ಯಾಸ ಸೃಷ್ಟ ರೂಪದಲ್ಲಿದ್ದು ನ್ಯಾಸಧಾರಿ ಕೇವಲ ನ್ಯಾಸಪತ್ರದ ನಿರ್ದೇಶನದಂತೆ ನಡೆಯಬೇಕಾಗಿರುತ್ತದೆ. ನಿಷ್ಪಾದ್ಯ ನ್ಯಾಸದಲ್ಲಿ ನ್ಯಾಸಧಾರಿ ತನ್ನ ವಿವೇಚನಾಶಕ್ತಿಯನ್ನು ಉಪಯೋಗಿಸಬೇಕಾಗುತ್ತದೆ. ಇಲ್ಲಿ ನ್ಯಾಸಕರ್ತ ತನ್ನ ಉದ್ದೇಶಗಳನ್ನು ಸೂಚಿಸಿ ಅವನ್ನು ನ್ಯಾಸಧಾರಿ ತನಗೆ ಸಾಧ್ಯವಾಗುವ ಮಟ್ಟಿಗೆ ನಿರ್ವಹಿಸಬೇಕೆಂಬ ಉಕ್ತಿ ಇರುತ್ತದೆ. ಇಂಗಿತ ನ್ಯಾಸ, ಪರಣಾಮಿ ನ್ಯಾಸ, ಗುಪ್ತ ನ್ಯಾಸ ಹಾಗೂ ಊಹ್ಯ ನ್ಯಾಸ-ಈ ನಾಲ್ಕು ರೀತಿಯ ನ್ಯಾಸಗಳು ನ್ಯಾಯಾಲಯದ ತೀರ್ಪುಗಳ ಪರಿಣಾಮವಾಗಿ ಅಸ್ತಿತ್ವಕ್ಕೆ ಬಂದರೂ ಇವುಗಳಲ್ಲಿ ವ್ಯತ್ಯಾಸವನ್ನು ಕಾಣಬಹುದಾಗಿದೆ. ಪ್ರಾರ್ಥನಾತ್ಮಕ ನ್ಯಾಸಗಳ ರಚನೆಯಲ್ಲಿ ಪ್ರಾರ್ಥನಾತ್ಮಕ ಸೂಚ್ಯ ಪದಗಳು ಇರುತ್ತವೆ. ರಚನೆಯ ದೃಷ್ಟಿಯಿಂದ ಅತ್ಯಂತ ಮುಖ್ಯವಾದ್ದೆಂದರೆ ಅಭಿವ್ಯಕ್ತ ನ್ಯಾಸ. ಇದು ಲಿಖಿತ ರೂಪದಲ್ಲಿದ್ದು, ಸರಳ ಹಾಗೂ ಸ್ಪಷ್ಟವಾಗಿರುತ್ತದೆ. ಆ ಪ್ರಯುಕ್ತ ನ್ಯಾಯಾಲಯದ ನಿರ್ವಚನದ ಆವಶ್ಯಕತೆ ಇರುವುದಿಲ್ಲ ಈ ರೀತಿಯ ನ್ಯಾಸಗಳಲ್ಲಿ ನ್ಯಾಸದ ಉದ್ದೇಶ, ನಿರ್ವಹಣೆ ಎಲ್ಲವನ್ನೂ ಸ್ಪಷ್ಟವಾಗಿ ನಿರೂಪಿಸಲಾಗಿರುತ್ತದೆ.
ಖಾಸಗಿ ನ್ಯಾಸಗಳನ್ನು ಯಾರೂ ರಚಿಸಬಹುದು. ಅಂಥ ನ್ಯಾಸದ ಸ್ವತ್ತು ಎಂಥದಾಗಿರಬೇಕು. ನ್ಯಾಸ ಅಸ್ತಿತ್ವಕ್ಕೆ ಬರುವ ಮತ್ತು ರದ್ದುಗೊಳ್ಳುವ ಸಂದರ್ಭಗಳು ಯಾವುವು ಎಂಬುದನ್ನು 1882ರ ಭಾರತೀಯ ನ್ಯಾಸಗಳ ಅಧಿನಿಯಮದಲ್ಲಿ ಹೇಳಲಾಗಿದೆ. ಕರಾರುಗಳನ್ನು ಮಾಡಿಕೊಳ್ಳಲು ಸಮರ್ಥನಾದವನು ಮಾತ್ರ ನ್ಯಾಸಕರ್ತನಾಗಬಹುದು. ಈ ಅಧಿನಿಯಮದಲ್ಲಿ ನ್ಯಾಸಧಾರಿಯ ಕರ್ತವ್ಯಗಳು ಮತ್ತು ಹೊಣೆಗಾರಿಕೆಗಳನ್ನು ಸ್ಪಷ್ಟವಾಗಿ ಹೇಳಲಾಗಿದೆ. ಹಾಗೆಯೇ ನ್ಯಾಸಧಾರಿಯ ಹಕ್ಕುಗಳು ಮತ್ತು ಅಧಿಕಾರಗಳನ್ನು ವಿವರಿಸಲಾಗಿದೆ. ನ್ಯಾಸಧಾರಿ ಒಮ್ಮೆ ಒಪ್ಪಿಕೊಂಡ ಮೇಲೆ ನ್ಯಾಸವನ್ನು ನಿರಾಕರಿಸಬಹುದು. ಮುಖ್ಯ ಸಿವಿಲ್ ನ್ಯಾಯಾಧೀಶನ ಅಥವಾ ಯೋಗ್ಯನೂ ವಯಸ್ಕನೂ ಆದ ಫಲಾನುಭವಿಯ ಅನುಮತಿ ಪಡೆದು, ಇಲ್ಲವೇ ನ್ಯಾಸಪತ್ರದಲ್ಲಿ ಉಕ್ತವಾದದ ರೀತಿಯಲ್ಲಿ ಮಾತ್ರ, ನ್ಯಾಸವನ್ನು ನಿರಾಕರಿಸಬಹುದು. ನ್ಯಾಸಧಾರಿ ನಿಯೋಗ್ಯ ನಾಗಬಹುದಾದ ಸಂದರ್ಭಗಳು, ಫಲಾನುಭವಿಯ ಹಕ್ಕುಗಳು ಹಾಗೂ ಹೊಣೆಗಾರಿಕೆಗಳು, ನ್ಯಾಸದಂಥ ಹೊಣೆಗಾರಿಕೆಗಳು ಇವೇ ಮುಂತಾದ ವಿಷಯಗಳನ್ನು ಈ ಕಾನೂನಿನಲ್ಲಿ ಹೇಳಲಾಗಿದೆ.
ಭಾರತದ ಕಾನೂನಿನನ್ವಯ ನ್ಯಾಸಗಳನ್ನು ವಿವೇಚಿಸುವಾಗ ಖಾಸಗಿ ನ್ಯಾಸಗಳನ್ನಲ್ಲದೆ ಸಾರ್ವಜನಿಕ ನ್ಯಾಸಗಳನ್ನೂ ಹಿಂದೂ ಮತ್ತು ಮುಸ್ಲಿಮ್ ಮತೀಯ ನ್ಯಾಸಗಳನ್ನೂ ಗಣನೆಗೆ ತೆಗೆದುಕೊಳ್ಳಬೇಕಾಗುತ್ತದೆ. ಮತೀಯ ನ್ಯಾಸಗಳು ಕೂಡ ಖಾಸಗಿ ಮತ್ತು ಸಾರ್ವಜನಿಕ ನ್ಯಾಸಗಳಾಗಿರಬಹುದು. ಮುಸ್ಲಿಮರ ಮತೀಯ ನ್ಯಾಸಗಳಾದ ವಕ್ಛ್‍ಗಳ ಸಂಬಂಧದಲ್ಲಿ ವಕ್ಛ್‍ಗಳ ಕಾನೂನು ಆಚರಣೆಯಲ್ಲಿದೆ. ಹಾಗೆಯೇ ಹಿಂದೂ ಧಾರ್ಮಿಕ ದತ್ತಿಗಳ ಸಂಬಂಧದಲ್ಲಿ ಬೇರೆಬೇರೆ ಕಾನೂನುಗಳು ಅಸ್ತಿತ್ವದಲ್ಲಿವೆ. ಹಿಂದೆ ಹೇಳಿದ ಮತೀಯ ಸಾರ್ವಜನಿಕ ಧರ್ಮಾರ್ಥ ನ್ಯಾಸಗಳನ್ನು ಬಿಟ್ಟರೆ, ಉಳಿದ ಸಾರ್ವಜನಿಕ ನ್ಯಾಸಗಳ ಸಂಬಂಧದಲ್ಲಿ 1890ರ ಧಮಾರ್ಥ ದತ್ತಿಗಳ ಅಧಿನಿಯಮ ಮತ್ತು 1920ರ ಮತೀಯ ಮತ್ತು ಧರ್ಮಾರ್ಥ ನ್ಯಾಸಗಳ ಅಧಿನಿಯಮ ಆಚರಣೆಯಲ್ಲಿವೆ.
1920ರ ಅಧಿನಿಯಮದಲ್ಲಿ ಧರ್ಮಾರ್ಥ ಪದದ ವ್ಯಾಖ್ಯೆ ಇಲ್ಲ. ಆದರೆ 1890ರ ಧರ್ಮಾರ್ಥ ದತ್ತಿಗಳ ಕಾನೂನಿನಲ್ಲಿ ಧರ್ಮಾರ್ಥದ ಉದ್ದೇಶವನ್ನು ವಿವರಿಸಲಾಗಿದೆ. ಉತ್ತರಾಧಿಕಾರದ ಅಧಿನಿಯಮ, ವರಮಾನ ತೆರಿಗೆಯ ಅಧಿನಿಯಮ, ಸ್ವತ್ತಿನ ವರ್ಗಾವಣೆ ಅಧಿನಿಯಮ ಇವುಗಳ ನೆರವಿನಿಂದ ಧರ್ಮಾರ್ಥ ಪದದ ವಿವರಣೆಯನ್ನು ಪಡೆದು ಆ ಉದ್ದೇಶಗಳಿಗಾಗಿ ನ್ಯಾಸಗಳನ್ನು ಸ್ಥಾಪಿಸಿಕೊಳ್ಳಬಹುದಾಗಿವೆ. ಉದ್ದೇಶಗಳು ಸಮಾಜಕಲ್ಯಾಣಕ್ಕಾಗಿ ಇರಬೇಕು; ಕಾನೂನು ಬಾಹಿರವಾಗಿರಬಾರದು. ರಾಜಕೀಯ ಉದ್ದೇಶಗಳಿಗಾಗಿ ನ್ಯಾಸಗಳನ್ನು ರಚಿಸಲಾಗದು. ಕಲೆ, ವಿದ್ಯೆ, ಸಂಗೀತ ಮುಂತಾದವುಗಳ ಬಗ್ಗೆ ನ್ಯಾಸಗಳನ್ನು ರಚಿಸಿಕೊಂಡು, ತನ್ಮೂಲಕ ಸಾಂಸ್ಕøತಿಕ ಚಟುವಟಿಕೆಗಳನ್ನು ನಡೆಯಿಸಬಹುದು. ಸಮಾಜ ಸುಧಾರಣೆ ಮತ್ತು ಬಡತನ ನಿವಾರಣೆಯಂಥ ಉದ್ದೇಶ ಸಾಧನೆಗಾಗಿಯೂ ನ್ಯಾಸಗಳನ್ನು ಸ್ಥಾಪಿಸಿಕೊಳ್ಳಬಹುದು.
ಭವಜನ್ ಕುಮಾರ್
ಭವಜನ್ ಕುಮಾರ್, ಭಾರತೀಯ ಮೂಲದ ಕೆನಡಾ ರಾಷ್ಟ್ರಸಂಜಾತ, ಭರತನಾಟ್ಯ ನೃತ್ಯಕಲಾವಿದ ಹಾಗೂ ಒಬ್ಬ ಪರ್ಯಟಕ. ಭಾರತದೇಶದಲ್ಲಿ ಹಾಗೂ ವಿದೇಶಗಳಲ್ಲಿ ತಮ್ಮ ಭರತನಾಟ್ಯ ನೃತ್ಯ ಶೈಲಿಯ ಕಾರ್ಯಕ್ರಮಗಳಿಗೆ ಹೆಸರಾಗಿದ್ದಾರೆ. ೧೨ ವರ್ಷಗಳಿಂದ ನಾಟ್ಯಭ್ಯಾಸಮಾಡಿ, ಈಗ ಒಬ್ಬ ಪ್ರೊಫೆಷನಲ್ ಆಗಿ ಪ್ರದರ್ಶನ ಕೊಡುತ್ತಿದ್ದಾರೆ.
ನೃತ್ಯಕಲಿಕೆ
ಭವಜನ್ ಕುಮಾರ್,ರಿಗೆ, ಶ್ರೀಮತಿ. ಪದ್ಮಿನಿ ಅನಂತ್, ಭರತನಾಟ್ಯವನ್ನು ಪರಿಚಯಿಸಿದರು.(ಈಕೆ ಗುರು ಆದಯಾರ್ ಕೆ ಲಕ್ಷ್ಮಣ್ ರ ಶಿಷ್ಯೆ) ಹಾಗೆ ಕಲಿಯಲು ಆರಂಬಿಸಿದ ಭವಜನ್ ಕುಮಾರರು, ೨೦೦೬ ರಲ್ಲಿ ಎಸ್.ವಾಸುರವರ ಮೇಲ್ವಿಚಾರಣೆಯಲ್ಲಿ 'ಭರತನಾಟ್ಯಂ ರಂಗಪ್ರವೇಶ' ಮಾಡಿದರು) ಭವಜನ ಕುಮಾರರು, ಹೆಚ್ಚಿನ ವ್ಯಾಸಂಗವನ್ನು,ಗುರು ಶಿಜಿತ್ ನಂಬಿಯಾರ್, ಶ್ರೀಮತಿ, ಪಾರ್ವತೀ ಶಿಜಿತ್ ನಂಬಿಯಾರ್ (ಕಲಾಕ್ಷೇತ್ರ) ಬಳಿ ಕಲಿಯುತ್ತಿದ್ದಾರೆ. ಗುರು,ಶ್ರೀಮತಿ. ಬ್ರಘ ಬೆಸೆಲ್ ಅವರಿಗೆ ನೃತ್ಯದ ಹಲವು ಪ್ರಕಾರಗಳ ಪರಿಚಯಮಾಡಿಸಿದರು. ಭವಜನ್ ಕುಮಾರರಿಗೆ ಶ್ರೇಷ್ಠ ಭರತನಾಟ್ಯ ಕಲಾವಿದರು ಮತ್ತು ಗುರುಗಳ ಜೊತೆ ನೃತ್ಯ ಮಾಡಿದ್ದಾರೆ.
ಸಾಮೂಹಿಕ ನೃತ್ಯಪ್ರದರ್ಶಗಳು
ಭವಜನ್ ಕುಮಾರ್, ಹಲವಾರು ಏಕ ವ್ಯಕ್ತಿ ನೃತ್ಯ, ಹಾಗೂ ಸಮೂಹ ನೃತ್ಯಗಳಲ್ಲಿ ಪ್ರೀಮಿಯರ್ ಮತ್ತು ಪ್ರತಿಷ್ಠಿತ ವೇದಿಕೆಗಳಲ್ಲಿ ಕಾರ್ಯಕ್ರಮಗಳನ್ನು ಕೊಟ್ಟಿದ್ದಾರೆ.
ವಿದೇಶಗಳಲ್ಲಿ ನೃತ್ಯ ಕಾರ್ಯಕ್ರಮಗಳು
ಭವಜನ ಕುಮಾರ್ ನೃತ್ಯ ಕಾರ್ಯಕ್ರಮಗಳು, ಕೆನಡಾ, ಯೂರೋಪ್ ಹಾಗೂ ಅಮೇರಿಕ ಸಂಯುಕ್ತ ಸಂಸ್ಥಾನಗಳಲ್ಲಿ ಜರುಗಿದವು.
ಬಾಹ್ಯ ಸಂಪರ್ಕಗಳು
ವರ್ಗ:ಭರತನಾಟ್ಯ ಕಲಾವಿದರು
ಇಗ್‍ನಾಟ್ಸ್ ಫಾನ್ ಡಲಿಂಗರ್
thumb ಯೋಹಾನ್ ಯೋಸೆಫ್ ಇಗ್‍ನಾಟ್ಸ್ ಫಾನ್ ಡಲಿಂಗರ್ (1799-1890), ಜರ್ಮನಿಯ ಇತಿಹಾಸಕಾರ ಹಾಗೂ ತತ್ತ್ವಜ್ಞಾನಿ.
ಬದುಕು ಮತ್ತು ಸಾಧನೆ
ಹುಟ್ಟಿದ್ದು ಜರ್ಮನಿಯ ಬ್ಯಾಂಬರ್ಗ್‍ನಲ್ಲಿ. ವೈದ್ಯಕುಟುಂಬದಲ್ಲಿ ಜನಿಸಿದ ಈತನಿಗೆ ಬಾಲ್ಯದಿಂದಲೂ ಪ್ರಕೃತಿವಿಜ್ಞಾನದಲ್ಲಿ ತುಂಬ ಆಸಕ್ತಿ. ವಟ್ರ್ಸ್‍ಬರ್ಗ್ ಜಿಮ್‍ನೇಸಿಯಮ್ ವಿಶ್ವವಿದ್ಯಾಲಯದಲ್ಲಿ ಶಿಕ್ಷಣ ಪಡೆದ ಈತ 1822ರಲ್ಲಿ ಪಾದ್ರಿಯಾಗಿ ದೀಕ್ಷೆ ಪಡೆದ. ಆಸ್ಚಫೆನ್ ಬರ್ಗ್‍ನಲ್ಲಿ ಸ್ವಲ್ಪಕಾಲ ಚರ್ಚ್ ಇತಿಹಾಸದ ಪ್ರಾಧ್ಯಾಪಕನಾಗಿದ್ದು ಅನಂತರ 1826ರಲ್ಲಿ ಕ್ರೈಸ್ತ ಧರ್ಮಶಾಸ್ತ್ರ ಇತಿಹಾಸ ಮತ್ತು ಕಾನೂನುಶಾಸ್ತ್ರಗಳ ಪ್ರಾಧ್ಯಾಪಕನಾಗಿ ಮ್ಯೂನಿಕ್‍ನಲ್ಲಿ ನೇಮಕಗೊಂಡ. 1835ರ ತರುವಾಯ ಬವೇರಿಯನ್ ರಾಯಲ್ ಅಕಾಡೆಮಿ ಆಫ್ ಸೈನ್ಸಸಿನ ಸದಸ್ಯನಾಗಿದ್ದು 1873ರ ಅನಂತರ ಅದರ ಅಧ್ಯಕ್ಷನೂ ಆದ. 1848ರಲ್ಲಿ ಫ್ರಾಂಕ್‍ಫರ್ಟಿನಲ್ಲಿ ನಡೆದ ಜರ್ಮನ್ ರಾಷ್ಟ್ರೀಯ ಸಭೆಯನ್ನು ಪ್ರತಿನಿಧಿಸಿದ. ಈತ ಜರ್ಮನಿಯ ಅನೇಕ ವಿದ್ವಾಂಸರ ಸ್ನೇಹವನ್ನಲ್ಲದೆ ಫ್ರೆಂಚ್ ಕ್ಯಾಥೊಲಿಕ್ ಪಂಥದ ತತ್ತ್ವಜ್ಞಾನಿ ಫೆಲಿಸಿಟ್ ಡಿ ಲಮೆನ್ನಾಯಿಸ್ ಮತ್ತು ಇಂಗ್ಲೆಂಡಿನ ಟ್ರಾಕ್ಟೇರಿಯನ್ ಬೆಳವಣಿಗೆಯ ಮುಂದಾಳುಗಳಾಗಿದ್ದ ಗ್ಲಾಡ್‍ಸ್ಟೋನ್, ಪ್ಯೂಸೀ ಮತ್ತು ಹೋಪ್‍ಸ್ಕಾಟ್ ಇವರ ಸ್ನೇಹವನ್ನೂ ಸಂಪಾದಿಸಿದ್ದ. ಅಂತರರಾಷ್ಟ್ರೀಯ ಖ್ಯಾತಿವೆತ್ತ ಹಲವರೊಂದಿಗೆ ಪತ್ರವ್ಯವಹಾರವನ್ನು ಇಟ್ಟುಕೊಂಡಿದ್ದ.
ಈತ ಮೊದಮೊದಲು ಪೋಪ್‍ನ ಸರ್ವಾಧಿಕಾರವನ್ನು ಸಮರ್ಥಿಸಿದ. ಪ್ರಾಟೆಸ್ಟೆಂಟ್ ತತ್ತ್ವಗಳ ವಿರೋಧಿಯಾದ ಈತ ತನ್ನ ಡೀ ರಿಫಾರ್ಮೇಟ್ಸಿಯೋನ್ (1846), ಮತ್ತು ಲ್ಯೂದರ್ (1851) ಎಂಬ ಗ್ರಂಥಗಳಲ್ಲಿ ಪ್ರಾಟೆಸ್ಟಂಟ್ ತತ್ತ್ವಗಳನ್ನು ವಿರೋಧಿಸಿದ. ಬವೇರಿಯದ ಏಬೆಲ್ ಮಂತ್ರಿಮಂಡಳಕ್ಕೆ ಪ್ರಿಯನಾಗಿದ್ದ ಈತ ಅದು ಅಧಿಕಾರದಿಂದ ನಿವೃತ್ತಿಹೊಂದಿದ ಅನಂತರ ತನ್ನ ಪ್ರಾಧ್ಯಾಪಕವೃತ್ತಿಯನ್ನು ಕಳೆದುಕೊಂಡ (1847). ಆದರೆ ಮತ್ತೆ 1849ರಲ್ಲಿ ಪ್ರಾಧ್ಯಾಪಕನಾಗಿ ನೇಮಕಗೊಂಡ. ಡಲಿಂಗರ್ ರೋಮಿಗೆ ಭೇಟಿಯಿತ್ತ (1857) ಎರಡು ವರ್ಷಗಳಲ್ಲಿ ಇಟಲಿಯ ಯುದ್ಧ ಪ್ರಾರಂಭವಾಯಿತು. ಈ ಅವಧಿಯಲ್ಲಿ ಪೋಪ್ ಪರಮಾಧಿಕಾರದೊಡನೆ ಇದ್ದ ಸಂಬಂಧಗಳನ್ನು ಬದಲಿಸಿಕೊಂಡದ್ದಲ್ಲದೆ ಇಮ್ಯಾಕ್ಯುಲೇಟ್ ಕಾನ್ಸೆಪ್ಷನ್ ಆಫ್ ದಿ ಬ್ಲೆಸೆಡ್ ವರ್ಜಿನ್ (ವರ್ಜಿನ್ನಳ ಪರಿಶುದ್ಧ ಕಲ್ಪನೆ) ಎಂಬ ತತ್ತ್ವವನ್ನು ಹೊರಡಿಸಿದ. ಪೋಪನ ಪರಮಾಧಿಕಾರದ ಶ್ರೇಷ್ಠತೆಯನ್ನು ಅಲ್ಲಗಳೆದದ್ದರಿಂದ ಅದರಲ್ಲಿ ನಂಬಿಕೆಯಿದ್ದ ಜನಗಳ ಆಕ್ಷೇಪಣೆಗೆ ಈತ ಗುರಿಯಾದ.
ವಿಜ್ಞಾನ ಮತ್ತು ಆಧುನಿಕ ಸಮಸ್ಯೆಗಳ ಬಗ್ಗೆ ರೋಮನ್ ಕ್ಯಾತೊಲಿಕ್ ಚರ್ಚುಗಳು ಹೊಂದಬೇಕಾದ ದೃಷ್ಟಿಯ ಬಗ್ಗೆ ಲಮೆನ್ನಾಯಿಸ್ ಮತ್ತು ಲಕೊರ್ಡೈರ್ ಎಂಬುವರು ಫ್ರಾನ್ಸಿನಲ್ಲಿ ಹೊರಡಿಸಿದ್ದ ಅಭಿಪ್ರಾಯವನ್ನು ಚರ್ಚಿಸಲು 1863ರಲ್ಲಿ ಡಲಿಂಗರ್ ನೂರು ಮಂದಿ ದೇವತಾಶಾಸ್ತ್ರಜ್ಞರನ್ನು ಆಹ್ವಾನಿಸಿ ಮಲಿನೆಸ್‍ನಲ್ಲಿ ಸಭೆ ಸೇರಿಸಿದ್ದ. ಈ ಸಭೆಯಲ್ಲಿ ಈತ ಪೋಪನ ಸರ್ವಾಧಿಕಾರವನ್ನು ಖಂಡಿಸಿ ಜೀಸಸ್ ಸಂಘಕ್ಕೆ ತನ್ನ ವಿರೋಧವನ್ನು ವ್ಯಕ್ತಪಡಿಸಿದ. ಇದರಿಂದಾಗಿ ಪೋಪ್ ಸಭೆಯನ್ನು ಕೇವಲ ನಾಲ್ಕು ದಿನಗಳಲ್ಲಿಯೇ ಮುಕ್ತಾಯಗೊಳಿಸಿದ. 1864ರಲ್ಲಿ ಒಂಬತ್ತನೆಯ ಪೈಯಸ್ ಒಂದು ಪ್ರಕಟಣೆಯನ್ನು ಹೊರಡಿಸಿ ಅದರಲ್ಲಿ ಡಲಿಂಗರನ ಅಭಿಪ್ರಾಯಗಳನ್ನು ಖಂಡಿಸಿದ. ಇದಕ್ಕೆ ಪ್ರತಿಯಾಗಿ ಡಲಿಂಗರನು ಮಲಿನೆಸ್ ಸಮಾರಂಭದಲ್ಲಿ ಚರ್ಚೆಯಾದ ವಿಷಯಗಳನ್ನು ಪ್ರಸ್ತಾಪಿಸಿ ಪಾಸ್ಟ್ ಅಂಡ್ ಪ್ರೆಸೆಂಟ್ ಆಫ್ ಕ್ಯಾತೊಲಿಕ್ ತಿಯಾಲಜಿ (ಅಂದು ಮತ್ತು ಇಂದಿನ ಕ್ಯಾತೊಲಿಕ್ ದೇವಶಾಸ್ತ್ರ) ಮತ್ತು ಯೂನಿವರ್ಸಿಟೀಸ್ ಪಾಸ್ಟ್ ಅಂಡ್ ಪ್ರೆಸೆಂಟ್ (ವಿಶ್ವವಿದ್ಯಾನಿಲಯಗಳು ಅಂದು ಮತ್ತು ಇಂದು) ಎಂಬ ಗ್ರಂಥಗಳನ್ನು ಪ್ರಕಟಿಸಿದ. ಈತನ ಹೇಳಿಕೆಗಳು ಸಾಕಷ್ಟು ಮನ್ನಣೆಯನ್ನು ಪಡೆದವು. ಪೋಪನ ಸರ್ವಾಧಿಕಾರವಾದವನ್ನು ವಿರೋಧಿಸುವ ಚಟುವಟಿಕೆಗಳು ಜರ್ಮನಿಯ ಮೂಲೆಮೂಲೆಗಳಲ್ಲಿಯೂ ಹುಟ್ಟಿಕೊಂಡವು. ಇದೇ ಒಂದು ಹೊಸ ಬೆಳವಣಿಗೆಯಾಗಿ ಮಾರ್ಪಟ್ಟು ಡಲಿಂಗರ್ ಅದರ ನಾಯಕನಾದ. ಈತನ ಸ್ನೇಹಿತರಾದ ಯೋಹನ್ ಫ್ರೀಡರಿಕ್ ಮತ್ತು ಜೆ. ಎನ್. ಹ್ಯೂಬರ್ ಈ ಬೆಳೆವಣಿಗೆಯನ್ನು ಮತ್ತಷ್ಟು ಪ್ರೋತ್ಸಾಹಿಸಿದರು. ಅಲ್ಲದೆ ಬಾನ್‍ನ ಕ್ಯಾತೊಲಿಕ್ ವಿಭಾಗದ ಪ್ರಾಧ್ಯಾಪಕರು. ಸ್ವಿಟ್‍ಜóರ್‍ಲೆಂಡ್‍ನ ವಿದ್ವಾಂಸರು ಇದರ ಪ್ರಾಮುಖ್ಯವನ್ನು ಎತ್ತಿಹಿಡಿದರು.
1869ರಲ್ಲಿ ಸೇರಿದ ವ್ಯಾಟಿಕನ್ ಕೌನ್ಸಿನಲ್‍ನಲ್ಲಿ ಈತ ಪೋಪ್ ಸಂಬಂಧವಾದದ ಯಥಾರ್ಥತೆಯನ್ನು ಪ್ರಶಿಸಿ ಪ್ರಗತಿ ವಿರೋಧಿ ತತ್ತ್ವಗಳನ್ನು ಖಂಡಿಸಿದ. ಇದೇ ಸಂದರ್ಭದಲ್ಲಿ ಲೆಟರ್ಸ್ ಆಫ್ ಜೇನಸ್ ಎಂಬ ಪುಸ್ತಕವನ್ನು ಹ್ಯೂಬರ್ ಮತ್ತು ಫ್ರೀಡರಿಕ್‍ರೊಡಗೂಡಿ ಪ್ರಕಟಿಸಿದ ಡಲಿಂಗರನ ಅಭಿಪ್ರಾಯಗಳನ್ನು ವಿರೋಧಿಸಿದ ಬಿಷಪ್‍ಗಳನ್ನು ಇವನ ಮೇಲೆ ಕ್ರಮಕೈಗೊಳ್ಳಲು ನಿರ್ಧರಿಸಿದರು. ಮ್ಯೂನಿಕ್‍ನ ಕೆಲವು ಪ್ರಾಧ್ಯಾಪಕರೊಂದಿಗೆ ನ್ಯೂರಂಬರ್ಗ್‍ನಲ್ಲಿ ಸಭೆಸೇರಿ (1870) ವ್ಯಾಟಿಕನ್ ಸಭೆಯಲ್ಲಿ ಕೈಗೊಂಡ ನಿರ್ಣಯಗಳು ಮತ್ತು ಚರ್ಚಿಸಲಾದ ವಿಷಯಗಳು ಅಪ್ರಮುಖವೆಂದು ತೀರ್ಮಾನಿಸಿ ಇಂಥ ವಿರುದ್ಧವಾದ ಹೇಳಿಕೆಗಳನ್ನು ನಿರ್ಣಯಗಳನ್ನು ಕೈಗೊಂಡಿದ್ದಕ್ಕೆ ಡಲಿಂಗರ್ ಕ್ಷಮಾಪಣೆ ಕೇಳಬೇಕೆಂದು ಮ್ಯೂನಿಕ್‍ನ ಆರ್ಚ್‍ಬಿಷಪ್ ಹೇಳಿಕೆಗಳನ್ನು ಹೊರಡಿಸಿದ. ಡಲಿಂಗರ್ ಅವು ಯಾವುದಕ್ಕೂ ಸೊಪ್ಪುಹಾಕದೆ ತನ್ನ ವಾದ ಸರಿ ಎಂದ. ಇದರಿಂದ ಕುಪಿತನಾದ ಆರ್ಚ್‍ಬಿಷಪ್ ಈತನಿಗೆ ಬಹಿಷ್ಕಾರ ಹಾಕಿದ (1871). ಈ ಘಟನೆಯ ಅನಂತರ ಈತ ಮ್ಯೂನಿಕ್ ವಿಶ್ವ ವಿದ್ಯಾನಿಲಯದ ಮುಖ್ಯಸ್ಥನಾಗಿ ಅವಿರೋಧವಾಗಿ ಆಯ್ಕೆಗೊಂಡ. ವಿಯೆನ್ನ್, ಆಕ್ಸ್‍ಫರ್ಡ್, ಎಡಿನ್‍ಬರೋ ಮತ್ತು ಮಾರ್ಬರ್ಗ್ ವಿಶ್ವವಿದ್ಯಾನಿಲಯಗಳು ಈತನಿಗೆ ಗೌರವ ಡಾಕ್ಟರೇಟ್ ಪದವಿಯನ್ನು ಕೊಟ್ಟು ಗೌರವಿಸಿದವು.
ಚರ್ಚುಗಳ ಪುನರೈಕ್ಯತೆಯ ಬಗ್ಗೆ 1872-75ರ ವರೆಗೆ ಬಾನ್ ಸಮಾರಂಭದಲ್ಲಿ ಇಂಗ್ಲಿಷ್ ಮತ್ತು ಜರ್ಮನ್‍ನಲ್ಲಿ ಮಾಡಿದ ಈತನ ಅನೇಕ ಭಾಷಣಗಳು ದೇವತಾಶಾಸ್ತ್ರದ ಸ್ಥಿತಿ-ಗತಿ ಪುನರೈಕ್ಯತೆಯನ್ನು ಪ್ರಶ್ನೆ, ರೋಮನ್ ಕ್ಯಾತೊಲಿಕ್ ಚರ್ಚು ಆಡಳಿತಕ್ಕೊಳಪಟ್ಟಿರುವ ಯೂರೋಪ ದೇಶಗಳ ಧಾರ್ಮಿಕ ಪರಿಸ್ಥಿತಿ-ಇವಕ್ಕೆ ಸಂಬಂಧಿಸಿದವುಗಳಾಗಿವೆ. ತನ್ನ ಜೀವಿತದ ಕೊನೆಯ ವರ್ಷದಲ್ಲಿ ಸ್ನೇಹಿತ ರೊಯಿಷ್ ಎಂಬುವನೊಡಗೂಡಿ ಗೆಷಿಷ್ಟೆ ಡೆರ್ ಮೋರಲ್‍ಸ್ಟ್ರೈಟಿಕ್ ಕೈಟೆನ್ ಇನ್ ಡೆರ್‍ರ್ಯೋಮಿಷ್ ಕ್ಯಾತೋಲಿಷೆನ್ ಕಿರ್ಷೆ ಸೈóಟ್ ಡೆಮ್ 16. ಯಾರ್ ಉಂಡರ್ಟ್ (1889) (ದಿ ಹಿಸ್ಟರಿ ಆಫ್ ಮಾರಲ್ ಡಿಸ್ಪ್ಯೂಟ್ ಇನ್ ದಿ ರೋಮನ್ ಕ್ಯಾತೊಲಿಕ್ ಚರ್ಚ್ ಸಿನ್ಸ್ ಸಿಕ್ಸ್‍ಟೀನ್ತ್ ಸೆಂಚುರಿ ವಿತ್ ಕಾಂಟ್ರಿಬ್ಯೂಷನ್ ಟು ದಿ ಹಿಸ್ಟರಿ ಅಂಡ್ ದಿ ಕ್ಯಾರಕ್ಟರಿಸ್ಟಿಕ್ ಆಫ್ ಜೇಸೂಟ್ಸ್) ಎಂಬ ಗ್ರಂಥವನ್ನು ಪ್ರಕಟಿಸಿದ. ದಿ ಯೂಕರಿಸ್ಟ್ ಇನ್ ದಿ ಫಸ್ಟ್ ತ್ರೀ ಸೆಂಚುರೀಸ್ (1826), ಎ ಚರ್ಚ್ ಹಿಸ್ಟರಿ (1836), ಹಿಪ್ಪೊಲೈಟಸ್ ಅಂಡ್ ಕ್ಯಾಲಿಸ್ಟಸ್ (1854), ಫಸ್ಟ್ ಏಜ್ ಆಫ್ ಕ್ರಿಶ್ಚಿಯಾನಿಟಿ (1860) ದಿ ಚರ್ಚ್ ಅಂಡ್ ದಿ ಚರ್ಚಸ್ (1861), ಲೆಕ್ಷರ್ಸ್ ಆನ್ ದಿ ರಿ ಯೂನಿಯನ್ ಆಫ್ ಚಿ ಚರ್ಚಸ್, ದಿ ವ್ಯಾಟಿಕನ್ ಡಿಕ್ರೀಸ್ ಅಂಡ್ ಸ್ಟಡೀಸ್ ಇನ್ ಯೂರೋಪಿಯನ್ ಹಿಸ್ಟರಿ (1890)-ಇವು ಈತನ ಇತರ ಮುಖ್ಯಕೃತಿಗಳು. ಡಲಿಂಗರ್ ತನ್ನ ತೊಂಬತ್ತೊಂದನೆಯ ವಯಸ್ಸಿನಲ್ಲಿ ಮ್ಯೂನಿಕ್‍ನಲ್ಲಿ ನಿಧನ ಹೊಂದಿದ. ಪ್ಯಾರಿಸ್ ಪಾದ್ರಿಗೆ ಶರಣಾಗಿ ಸಂಸ್ಕಾರ ಪಡೆಯಲು ನಿರಾಕರಿಸಿದ್ದ ಈತನಿಗೆ ಫ್ರೀಡರಿಕ್ ಎಂಬ ಸ್ನೇಹಿತರಿಂದ ಅಂತ್ಯಕ್ರಿಯೆಗಳು ನಡೆದವು.
ವರ್ಗ:ಇತಿಹಾಸ ತಜ್ಞರು ವರ್ಗ:ತತ್ವಜ್ಞಾನಿ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕರ್ನಾಟಕ ರಾಜ್ಯ ಫುಟ್ಬಾಲ್ ಅಸೋಸಿಯೇಷನ್
ಬೆಂಗಳೂರು ಎಫ್ಸಿ:೨೦೧೬ ರ ತಂಡ
ಫೆಬ್ರುವರಿ 9 ರಿಂದ 14ರವರೆಗೆ ತಮಿಳುನಾಡಿನ ಚೆನ್ನೈನಲ್ಲಿ ನಡೆಯುವ ಈ ಚಾಂಪಿಯನ್‌ಷಿಪ್‌ನಲ್ಲಿ ಓಜೋನ್‌ ಕ್ಲಬ್‌ನ ಕೆ. ಅರುಣ್‌ ಪಾಂಡೆ ತಂಡದ ನಾಯಕ.
ಬಿಎಫ್‌ಸಿಗೆ ಐಲೀಗ್ ಪ್ರಶಸ್ತಿ
ದಿ.18/04/2016; ಭಾನುವಾರ ರಾತ್ರಿ ಕಂಠೀ ರವ ಕ್ರೀಡಾಂಗಣದಲ್ಲಿ ಬೆಂಗಳೂರು ಫುಟ್‌ಬಾಲ್ ಕ್ಲಬ್ ತಂಡ 2-0 ಅಂತರದಿಂದ ಸಲ್ಗಾಂವರ್ ತಂಡವನ್ನು ಸೋಲಿಸಿತು.ಐಲೀಗ್ ಟೂರ್ನಿಯ ಚಾಂಪಿಯನ್ ಆಗಿ ಸುನಿಲ್ ಚೆಟ್ರಿ ಬಳಗವು ಸಂಭ್ರಮಿಸಿತು. ಲೀಗ್ ಸುತ್ತಿನ ಪಂದ್ಯದಲ್ಲಿ ಬಿಎಫ್‌ಸಿ ತಂಡವು 2–0 ಗೋಲುಗ ಳಿಂದ ಗೋವಾದ ಸಲಗಾಂವ್ಕರ್ ಫುಟ್‌ಬಾಲ್ ಕ್ಲಬ್‌ ತಂಡವನ್ನು ಮಣಿಸಿತು. ಆ ಮೂಲಕ 32 ಅಂಕಗಳನ್ನು ಗಳಿಸಿ ಪಾಯಿಂಟ್ ಪಟ್ಟಿಯಲ್ಲಿ ಅಗ್ರಸ್ಥಾನಕ್ಕೇರಿ, ಪ್ರಶಸ್ತಿಗೆ ಗೆದ್ದಿತು.ಕಳೆದ ಮೂರು ವರ್ಷಗಳಲ್ಲಿ ಎರಡು ಬಾರಿ ಚಾಂಪಿಯನ್ ಆದ ಸಾಧನೆ ಮಾಡಿತು. ಹೋದ ವರ್ಷ ನಿರ್ಣಾಯಕ ಪಂದ್ಯದಲ್ಲಿ ಮೋಹನ್ ಬಾಗನ್ ತಂಡದೆದುರು ಸೋತು ರನ್ನರ್ಸ್ ಅಪ್ ಆಗಿತ್ತು. ಪ್ರಸಕ್ತ ಋತುವಿನಲ್ಲಿ ಬಿಎಫ್‌ಸಿ ಹತ್ತನೇ ಜಯ ದಾಖಲಿಸಿತು. ಒಟ್ಟು 15 ಪಂದ್ಯಗಳನ್ನು ಆಡಿದ್ದ ಬಿಎಫ್‌ಸಿ ಎರಡರಲ್ಲಿ ಡ್ರಾ ಸಾಧಿಸಿತ್ತು. ಮೂರರಲ್ಲಿ ಸೋತಿತ್ತು. ಮೋಹನ್ ಬಾಗನ್ ತಂಡವು 27 ಅಂಕಗಳನ್ನು ಗಳಿಸಿದ್ದು ಇನ್ನೊಂದು ಲೀಗ್ ಪಂದ್ಯ ಆಡಬೇಕಿದೆ. ಏಪ್ರಿಲ್ 23ರಂದು ಬಿಎಫ್‌ಸಿ ತಂಡವನ್ನು ಸಿಲಿಗುರಿಯಲ್ಲಿ ಎದುರಿಸಲಿದೆ. ಬಾಗನ್ ತಂಡವು 15 ಪಂದ್ಯಗಳಲ್ಲಿ 7 ಜಯಿಸಿದೆ. ಆರರಲ್ಲಿ ಡ್ರಾ ಮಾಡಿಕೊಂಡಿದ್ದು, ಎರಡರಲ್ಲಿ ಸೋತಿದೆ.ತಂಡದ ಯುಗೆನ್ಸನ್ ಲಿಂಗ್ಡೊ (8ನೇ ನಿಮಿಷ) ತಂಡದ ಗೋಲಿನ ಖಾತೆ ತೆರೆದರು.88ನೇ ನಿಮಿಷದಲ್ಲಿ ಸೀಮಿನ್ಲೆನ್ ಡಾಂಗಲ್ ಇನ್ನೊಂದು ಗೋಲು ಹೊಡೆದರು. ಇದರೊಂದಿಗೆ ಬಿಎಫ್‌ಸಿ ಎರಡು ಗೋಲುಗಳಿಂದ ಜಯ ಪಡೆಯಿತು.
ಐ ಲೀಗ್ ಟೂರ್ನಿ 2017
23 Apr, 2017 ಹಾಲಿ ಚಾಂಪಿಯನ್ ಬೆಂಗಳೂರು ಫುಟ್‌ಬಾಲ್‌ ಕ್ಲಬ್‌ (ಬಿಎಫ್‌ಸಿ) ತಂಡದವರು ಐ ಲೀಗ್ ಟೂರ್ನಿಯ ಡಿಎಸ್‌ಕೆ ಶಿವಾಜಿಯನ್ಸ್ ವಿರುದ್ಧದ ಪಂದ್ಯದಲ್ಲಿ ಭರ್ಜರಿ ಗೆಲುವು ಪಡೆದಿದ್ದಾರೆ. ಕಂಠೀರವ ಕ್ರೀಡಾಂಗಣದಲ್ಲಿ ದಿ.೨೨ ಶನಿವಾರ ನಡೆದ ಪಂದ್ಯದಲ್ಲಿ ಸುನಿಲ್‌ ಚೆಟ್ರಿ ನಾಯಕತ್ವದ ಬಿಎಫ್‌ಸಿ 7–0 ಗೋಲುಗಳಿಂದ ಜಯಿಸಿತು. ಕ್ಲಬ್ ಆರಂಭವಾದ ಬಳಿಕ ಬೆಂಗಳೂರಿನ ತಂಡ ಪಡೆದ ಹೆಚ್ಚು ಗೋಲುಗಳ ಅಂತರದ ಗೆಲುವು ಇದಾಗಿದೆ.
ಉಲ್ಲೇಖ
ವರ್ಗ:ಕ್ರೀಡೆ ವರ್ಗ:ಫುಟ್‌ಬಾಲ್
ಪರ್ಫ಼ೆ
thumb ಪರ್ಫ಼ೆ ೧೮೯೪ರಷ್ಟು ಹಳೆಯದಾದ ಒಂದು ಬಗೆಯ ಘನೀಕೃತ ಡಿಜ಼ರ್ಟ್. ಫ಼್ರಾನ್ಸ್‌ನಲ್ಲಿ, ಪರ್ಫ಼ೆ ಸಕ್ಕರೆ ಪಾಕ, ಮೊಟ್ಟೆ ಮತ್ತು ಕೆನೆಯ ಅಡಿಪಾಯದಿಂದ ತಯಾರಿಸಲಾದ ಒಂದು ಘನೀಕೃತ ಡಿಜ಼ರ್ಟ್ಅನ್ನು ನಿರ್ದೇಶಿಸುತ್ತದೆ. ಪರ್ಫ಼ೆ ಘನೀಕರಣದ ವೇಳೆ ವಿರಳವಾಗಿ ಕಲಕಿ ತಯಾರಿಕೆಗೆ ಅನುವು ಮಾಡಿಕೊಡಲು ಸಾಕಾಗುವಷ್ಟು ಕೊಬ್ಬು, ಸಕ್ಕರೆ, ಮದ್ಯ, ಮತ್ತು/ಅಥವಾ, ಅಲ್ಪ ಪ್ರಮಾಣದಲ್ಲಿ, ಗಾಳಿಯನ್ನು ಹೊಂದಿರುತ್ತದೆ, ಹಾಗಾಗಿ ಇದನ್ನು ಅಡುಗೆ ಮನೆಯಲ್ಲಿ ವಿಶೇಷ ಉಪಕರಣವಿಲ್ಲದೆ ಸೃಷ್ಟಿಸುವುದು ಸಾಧ್ಯವಾಗುತ್ತದೆ. ನಿಯಮಿತ ಐಸ್ ಕ್ರೀಂ ನ ತಯಾರಿಕೆಯಲ್ಲಿ ಹಿಮ ಹರಳುಗಳ ರಚನೆಯನ್ನು ಅದು ಘನೀಕೃತಗೊಳ್ಳುವಾಗ ಐಸ್ ಕ್ರೀಂ ಅನ್ನು ನಿರಂತರವಾಗಿ ಕದಡಿ ಅಥವಾ ರಾಸಾಯನಿಕವಾಗಿ ಗ್ಲಿಸರಾಲ್ಅನ್ನು ಸೇರಿಸಿ ನಿರ್ವಹಿಸಲಾಗುತ್ತದೆ.
ವರ್ಗ:ಡೆಜ಼ರ್ಟ್‍ಗಳು
ವ್ಯೋನಿಕ್ ಹಸ್ತಪ್ರತಿ
ವ್ಯೋನಿಕ್ ಹಸ್ತಪ್ರತಿ, ಇದೊಂದು ೨೪೦ ಪುಟಗಳ ಪುಸ್ತಕವಾಗಿದೆ. ಈ ಪುಸ್ತಕದ ವಿಶೇಷತೆ ಆಂದರೆ ಇದನ್ನು ಇಲ್ಲಿಯವರೆಗೆ ಯಾರೂ ಓದಿ ಅರ್ಥ ಮಾಡಿಕೊಳ್ಳಲು ಸಾಧ್ಯವಾಗಲಿಲ್ಲ.
ಇತಿಹಾಸ
ವ್ಯೋನಿಕ್ ಹಸ್ತಪ್ರತಿಯು  ಇತಿಹಾಸಕಾರರ ಪ್ರಕಾರ ೬೦೦ ವರ್ಷಗಳಷ್ಟು ಹಳೆಯದು. ಈ ನಿಗೂಡ ಪುಸ್ತಕವನ್ನು ೧೪೦೪ರಿಂದ ೧೪೩೮ ರ ನಡುವೆ, ಅಂದರೆ ೧೫ ನೇ ಶತಮಾನದಲ್ಲಿ ಬರೆಯಲಾಗಿದೆ ಎಂದು ಕಾರ್ಬನ್‌ ಡೇಟಿಂಗ್ ಮೂಲಕ ಕಂಡುಹಿಡಿಯಲಾಗಿದೆ. ಈ ಪುಸ್ತಕವನ್ನು ಕೈಯಿಂದ ಬರೆಯಲಾಗಿದೆ, ಆದರೆ ಏನು ಬರೆಯಲಾಗಿದೆ ಮತ್ತು ಯಾವ ಭಾಷೆಯಲ್ಲಿ ಬರೆಯಲಾಗಿದೆ ಎಂದು ಯಾರಿಗೂ ಅರ್ಥವಾಗಿಲ್ಲ. ಈ ನಿಗೂಡ ಪುಸ್ತಕವನ್ನು ೧೯೧೨ ರಲ್ಲಿ ವಿಲ್ಫ್ರೈಡ್ ವ್ಯೋನಿಕ್ ಎಂಬ ಇಟಾಲಿಯನ್‌ ಪುಸ್ತಕ ವ್ಯಾಪಾರಿ  ಎಲ್ಲಿಂದಲೋ ಖರೀದಿಸಿದರು. ಆದ್ದರಿಂದ ಈ ಪುಸ್ತಕಕ್ಕೆ ' ವ್ಯೋನಿಕ್ ಹಸ್ತಪ್ರತಿ' ಎಂದು ಕರೆಯಲಾಗಿದೆ. ಪ್ರಥಮ ಮಹಾಯುದ್ಧ ಹಾಗೂ ದ್ವಿತೀಯ ಮಹಾಯುದ್ದದ ಸಂದರ್ಭದಲ್ಲೂ ಇದರ ನಿಗೂಢತೆಯನ್ನು ಒಡೆಯಲು ಆ ಕಾಲದ ತಜ್ಞರು ಸಾಕಷ್ಟು ಪ್ರಯತ್ನಗಳನ್ನು ಪಟ್ಟಿದ್ದರೂ, ಅರ್ಥೈಸುವಲ್ಲಿ ವಿಫಲರಾದರು. ಈ ಪುಸ್ತಕವು ೧೯೬೯ರಿಂದ ಅಮೇರಿಕದ ಯೇಲ್‌ ಯುನಿವರ್ಸಿಟಿಯ ಬೀನೆಕ್‌ ಹಸ್ತಪ್ರತಿಗಳ ಗ್ರಂಥಾಲಯದಲ್ಲಿದೆ.
ವೈಶಿಷ್ಟ್ಯ
ಗುಪ್ತಲಿಪಿ ಶಾಸ್ತ್ರಜ್ಞರು ಹಾಗೂ ಗುಪ್ತ ಲಿಪಿ ಶಾಸ್ತ್ರದ ವಿದ್ಯಾರ್ಥಿಗಳಿಗೆ ಇಂದಿಗೂ ಇದು ಅಧ್ಯಯನದ ವಿಷಯವಾಗಿದೆ.ಇಂಥಹ ನಿಗೂಢ ಪುಸ್ತಕದಲ್ಲಿ ಸಾಕಷ್ಟು ಪುಟಗಳಿದ್ದವು, ಆದರೆ ಕಾಲಾನಂತರದಲ್ಲಿ ಅದರ ಹಲವು ಪುಟಗಳು ಹಾಳಾದವು. ಪ್ರಸ್ತುತ ಅದರಲ್ಲಿ ೨೪೦ ಪುಟಗಳು ಮಾತ್ರ ಉಳಿದಿವೆ.ಇದರಲ್ಲಿ ಮನುಷ್ಯರಿಂದ ಹಿಡಿದು ಸಸ್ಯಗಳವರೆಗೆ ಅನೇಕ ಚಿತ್ರಗಳನ್ನು ಬಿಡಿಸಲಾಗಿದೆ,ಇಲ್ಲಿ ಬಿಡಿಸಲಾದ ಗಿಡ ಮರಗಳ ಚಿತ್ರಗಳಲ್ಲಿ ಕೆಲವು ಈ ಭೂಮಿ ಮೇಲಿರುವ ಯಾವುದೇ ಗಿಡ ಮರಗಳನ್ನು ಸ್ವಲ್ಪ ಕೂಡ ಹೋಲುವುದಿಲ್ಲ.ಈ ಪುಸ್ತಕದ ಬಗ್ಗೆ ನಿರ್ದಿಷ್ಟವಾಗಿ ಏನೂ ತಿಳಿದಿಲ್ಲ, ಆದರೆ ಪುಸ್ತಕದಲ್ಲಿ ಬರೆದ ಕೆಲವು ಪದಗಳು ಲ್ಯಾಟಿನ್ ಮತ್ತು ಜರ್ಮನ್ ಭಾಷೆಗಳಲ್ಲಿವೆ ಎಂದು ತಿಳಿದುಬಂದಿದೆ. ಈ ಪುಸ್ತಕವನ್ನು ಅದರ ರಹಸ್ಯವನ್ನು ಮರೆಮಾಚುವ ರೀತಿಯಲ್ಲಿ ಬರೆಯಲಾಗಿದೆ ಎಂದು ಹಲವರು ನಂಬುತ್ತಾರೆ. ವ್ಯೋನಿಕ್ ಹಸ್ತಪ್ರತಿಯನ್ನು ೬ ವಿಭಿನ್ನ ಭಾಗಗಳಾಗಿ ವಿಂಗಡಿಸಲಾಗಿದೆ ಮತ್ತು ಪ್ರತಿ ಭಾಗವು ಒಂದು ವಿಷಯವನ್ನು ವಿವರಿಸುತ್ತದೆ. ಪ್ರತಿಯೊಂದು ಭಾಗವೂ ವಿಭಿನ್ನ ವಿಷಯವನ್ನು ಹೊಂದಿದೆ. ಮೊದಲ ಭಾಗವು ಖಗೋಳಶಾಸ್ತ್ರಕ್ಕೆ ಸಂಬಂಧಿಸಿದೆ ಮತ್ತು ಎರಡನೇ ಭಾಗವು ಜೀವಶಾಸ್ತ್ರಕ್ಕೆ ಸಂಬಂಧಿಸಿದೆ. ಮೂರನೆಯ ಭಾಗವು ವಿಶ್ವವಿಜ್ಞಾನಕ್ಕೆ ಸಂಬಂಧಿಸಿದರೆ, ನಾಲ್ಕನೆಯ ಭಾಗವು ಮರಗಳು ಮತ್ತು ಸಸ್ಯಗಳಿಗೆ ಸಂಬಂಧಿಸಿದೆ. ಐದನೇ ಭಾಗವು ಗಿಡಮೂಲಿಕೆಗಳಿಗೆ ಸಂಬಂಧಿಸಿದೆ ಮತ್ತು ಆರನೇ ಭಾಗವು ಬಹುಶಃ ಪಾಕಪದ್ಧತಿಗೆ ಸಂಬಂಧಿಸಿದೆ. ಆದರೆ ಇದು ಕೇವಲ ಊಹೆ ಮಾತ್ರ, ಇದಕ್ಕೆ ಯಾವುದೇ ದೃಢವಾದ ಪುರಾವೆಗಳು ಇನ್ನೂ ಬಹಿರಂಗಗೊಂಡಿಲ್ಲ.ಇನ್ನೂ ಕೆಲವು ತಜ್ಞರು ಈ ಪುಸ್ತಕವನ್ನು ಖಗೋಳವಿಜ್ಞಾನ, ಕೃಷಿ ಮತ್ತು ವೈದ್ಯಕೀಯ ಉದ್ದೇಶಗಳಿಗಾಗಿ ತಯಾರಿಸಲಾಗಿದೆ ಎಂದು ಹೇಳುತ್ತಾರೆ. ಅದರ ಪ್ರತಿಯೊಂದು ಪುಟವು ವಿಭಿನ್ನ ಚಿತ್ರವನ್ನು ಹೊಂದಿದೆ ಮತ್ತು ಅರ್ಥವಾಗದ ರೀತಿ ಬರೆಯಲಾಗಿದೆ.
ಇತರ ವಿವರಗಳು
೨೦೦೯ರಲ್ಲಿ ಅರಿಝೋನಾ ಯುನಿವರ್ಸಿಟಿಯಲ್ಲಿ ಈ ಪುಸ್ತದ ಕಾರ್ಬನ್ ಡೇಟಿಂಗ್ ಪರೀಕ್ಷೆ ಮತ್ತು ಪ್ರೋಟಿನ್ ಪರೀಕ್ಷೆ ನಡೆಸಲಾಯ್ತು. ಅದರ ಪ್ರಕಾರ ಈ ಪುಸ್ತಕದ ಪುಟಗಳು ಕರುವಿನ ಚರ್ಮದ್ದಾಗಿದೆ ಮತ್ತು ಸುಮಾರು ೧೪೦೪ ಮತ್ತು ೧೪೩೨ರ ನಡುವೆ ಬರೆಯಲಾಗಿದೆ. ಬರವಣಿಗೆಗಾಗಿ ಹಲವು ಬಗೆಯ ಪ್ರಾಕೃತಿಕವಾಗಿ ಲಭ್ಯವಿರುವ ಸಸ್ಯ ಜನತ ಶಾಯಿಗಳು, ಜೊತೆಗೆ ಕ್ಯುಪ್ರೈಟ್ ನಂತಹ ಖನಿಜ, ಮೊಟ್ಟೆಯಲ್ಲಿರುವ ಬಿಳಿ ದ್ರವ ಇತ್ಯಾದಿಗಳನ್ನು ಬಳಸಲಾಗಿದೆ. ಹಾಗೇಯೆ ಈ ಪುಸ್ತಕದ ಕೆಲ ಪುಟಗಳು ಇತರ ಪುಟಗಳಿಗೆ ಹೋಲಿಸಿದರೆ ಸ್ವಲ್ಪ ದಪ್ಪವಿವೆ.
ಹಲಗತ್ತಿ
ಹಲಗತ್ತಿ ಗ್ರಾಮವು ರಾಮದುರ್ಗ ಕೇಂದ್ರದಿಂದ 05 ಕಿ.ಮೀ. ಅಂತರದಲ್ಲಿದೆ. ಈ ಗ್ರಾಮವು ಹೈನುಗಾರಿಕೆಗೆ ಸುಪ್ರಸಿದ್ಧಿ ಪಡೆದ ಗ್ರಾಮವಾಗಿದೆ. ಕೃಷಿಯಷ್ಟೇ ಹೈನುಗಾರಿಕೆ ವೃತ್ತಿ ಕೂಡ ಇಲ್ಲಾನ ಜನಸಾಮಾನ್ಯರ ಜೀವನಕ್ಕೆ ಮೂಲವಾಗಿದೆ. ರಾಮದುರ್ಗ ತಾಲೂಕಿನ ಹೈನುಗಾರಿಕೆಯಲ್ಲೇ ಅತಿ ಹೆಚ್ಚಾಗಿ ಈ ಗ್ರಾಮದಲ್ಲಿ ಹೈನುಗಾರಿಕೆ ವೃತ್ತಿ ಹೆಚ್ಚಿದೆ. ಆ ಕಾರಣಕ್ಕಾಗಿಯೇ, ರಾಮದುರ್ಗದ ಬೆಣ್ಣೆಯು ಸಹ ಜಿಲ್ಲೆಯ, ಪಕ್ಕದ ಜಿಲ್ಲೆಗಳಲ್ಲಿ ಹೆಸರುವಾಸಿಯಾಗಿದೆ.
ಶ್ರೀ ಪವಾಡ ಬಸವೇಶ್ವರ ದೇವಸ್ಥಾನದ ಜಾತ್ರೆಯು ಈ ಗ್ರಾಮದಲ್ಲಿ ಜನಪ್ರಿಯವಾಗಿದೆ.
ವರ್ಗ:ರಾಮದುರ್ಗ ತಾಲ್ಲೂಕು
ಬಿರಲದಿನ್ನಿ
ಬಿರಲದಿನ್ನಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16* 32' 10"x ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 1500 ಇದೆ. ಅದರಲ್ಲಿ 800 ಪುರುಷರು ಮತ್ತು 700 ಮಹಿಳೆಯರು ಇದ್ದಾರೆ.
ಕಲೆ
ಲಾವಣಿ ಪದ, ಡೊಳ್ಳಿನ ಪದ, ಗೀಗೀ ಪದ, ಹಂತಿ ಪದ ಮತ್ತು ಮೊಹರಮ ಹೆಜ್ಜೆ ಕುಣಿತದ ಪದ ಮುಂತಾದವುಗಳು ಗ್ರಾಮದ ಕಲೆಯಾಗಿದೆ.
ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಆಹಾರ (ಖಾದ್ಯ)
ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ, ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ವಿಜಯಪುರದ ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣೆ ಬದನೆಕಾಯಿ ಪಲ್ಯ, ಕೆನೆಮೊಸರು ಲಭ್ಯವಿರುತ್ತದೆ.
ಕೃಷಿ
ಗ್ರಾಮದ ಪ್ರತಿಶತ 90 ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು, ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ, ದಾಳಿಂಬೆ, ಗೋಧಿ  ಹಾಗೂ ಇತರೆ ಬೆಳೆಗಳನ್ನು ಬೆಳೆಯುತ್ತಾರೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 90% ಜನಸಂಖ್ಯೆ ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿಸಾಕಾಣಿಕೆ ಉಪಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಧರ್ಮಗಳು
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಭಾಷೆಗಳು
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ.
ಮಸೀದಿಗಳು
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ಖಾಜಾ ಬಂದೇನವಾಜ ದರ್ಗಾ ಹಾಗೂ ಮಸೀದಿ ಇದೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವಿಜಯಪುರ
ಕರ್ನಾಟಕ
ವರ್ಗ:ವಿಜಯಪುರ ಜಿಲ್ಲೆ ವರ್ಗ:ಬಸವನ ಬಾಗೇವಾಡಿ ತಾಲ್ಲೂಕು
ಮುರ್ಗ್ ಮುಸಲ್ಲಮ್
thumb ಮುರ್ಗ್ ಮುಸಲ್ಲಮ್ ಒಂದು ಮುಘಲಾಯಿ ತಿನಿಸು. ಮುರ್ಗ್ ಮುಸಲ್ಲಮ್ ಅಂದರೆ ಅಕ್ಷರಶಃ ಇಡಿ ಕೋಳಿ. ಈ ತಿನಿಸು ಅವಧ್‍ನ ಮೊಘಲ್ ರಾಜಮನೆತನದ ಕುಟುಂಬಗಳಲ್ಲಿ ಜನಪ್ರಿಯವಾಗಿತ್ತು. ಇಡೀ ಕೋಳಿಯನ್ನು ಗಂಟೆಗಟ್ಟಲೇ ಮ್ಯಾರಿನೇಟ್ ಮಾಡಿ ನಂತರ ಅದರೊಳಗೆ ಕೇಸರಿ, ದಾಲ್ಚಿನ್ನಿ, ಲವಂಗ, ಗಸಗಸೆ, ಏಲಕ್ಕಿ ಮತ್ತು ಮೆಣಸಿನಕಾಯಿಯಂತಹ ಸಂಬಾರ ಪದಾರ್ಥಗಳಿಂದ ತಯಾರಿಸಿದ ಬೇಯಿಸಿದ ಮೊಟ್ಟೆಗಳನ್ನು ತುಂಬಲಾಗುತ್ತದೆ ಮತ್ತು ಬಾದಾಮಿ ಹಾಗೂ ಬೆಳ್ಳಿ ಕಾಗದಗಳಿಂದ ಅಲಂಕರಿಸಲಾಗುತ್ತದೆ.
ವರ್ಗ:ಖಾದ್ಯ, ತಿನಿಸು
ಆತ್ಮಸಂಯಮ
ಪ್ರತಿಬಂಧಕ ನಿಯಂತ್ರಣದ ಒಂದು ಅಂಶವಾಗಿರುವ ಆತ್ಮಸಂಯಮ ಪ್ರಲೋಭನೆಗಳು ಮತ್ತು ಒತ್ತರಗಳಿಗೆ ಎದುರಾಗಿ ಸ್ವಂತ ಭಾವನೆಗಳು, ಯೋಚನೆಗಳು, ಮತ್ತು ವರ್ತನೆಯನ್ನು ನಿಯಂತ್ರಿಸುವ ಸಾಮರ್ಥ್ಯ. ಕಾರ್ಯಕಾರಿ ಚಟುವಟಿಕೆಯಾಗಿ, ಆತ್ಮಸಂಯಮವು ನಿರ್ದಿಷ್ಟ ಗುರಿಗಳನ್ನು ಸಾಧಿಸಲು ಸ್ವಂತ ವರ್ತನೆಯನ್ನು ನಿಯಂತ್ರಿಸುವುದಕ್ಕೆ ಅಗತ್ಯವಾದ ಒಂದು ಅರಿವಿನ ಪ್ರಕ್ರಿಯೆ.
ಭಾವನಾತ್ಮಕ ಸ್ವಯಂ ನಿಯಂತ್ರಣ ಮನೋವಿಜ್ಞಾನದಲ್ಲಿ ಒಂದು ಸಂಬಂಧಿತ ಪರಿಕಲ್ಪನೆಯಾಗಿದೆ. ಆತ್ಮಸಂಯಮವು ಸ್ನಾಯುವಿದ್ದಂತೆ. ಅಧ್ಯಯನಗಳ ಪ್ರಕಾರ, ಭಾವನಾತ್ಮಕ ಅಥವಾ ವರ್ತನ ಆತ್ಮ ನಿಯಂತ್ರಣವು ಶಕ್ತಿಯಂತೆ ಕಾರ್ಯಮಾಡುವ ಸೀಮಿತ ಸಂಪನ್ಮೂಲವೆಂದು ಸಾಬೀತಾಗಿದೆ. ಅಲ್ಪಾವಧಿಯಲ್ಲಿ, ಆತ್ಮಸಂಯಮದ ಅತಿಯಾದ ಬಳಕೆ ಸವಕಳಿಗೆ ಕಾರಣವಾಗುತ್ತದೆ. ಆದರೆ, ದೀರ್ಘಾವಧಿಯಲ್ಲಿ, ಆತ್ಮಸಂಯಮದ ಬಳಕೆ ಕಾಲಕ್ರಮೇಣ ಬಲಗೊಳ್ಳಬಲ್ಲದು ಮತ್ತು ಸುಧಾರಿಸಬಲ್ಲದು.
ಬಯಕೆಯು ನಲಿವು ಅಥವಾ ಅಸಂತೋಷದಿಂದ ಉಪಶಮನಕ್ಕೆ ಸಂಬಂಧಿತವಾದ ಒಂದು ನಿರ್ದಿಷ್ಟ ವಸ್ತು, ವ್ಯಕ್ತಿ, ಅಥವಾ ಚಟುವಟಿಕೆಯೆಡೆಗಿನ ಒಂದು ಭಾವನಾತ್ಮಕವಾಗಿ ಶಕ್ತಿಹೊಂದಿದ ಪ್ರೇರಣೆ. ಬಯಕೆಯು ವ್ಯಕ್ತಿಯ ಆತ್ಮಸಂಯಮದ ಪ್ರದೇಶದ ಮೇಲೆ ಪ್ರಭಾವ ಬೀರಿದಾಗ ಅಥವ ಪ್ರವೇಶಿಸಿದಾಗ, ಅಥವಾ ಬಯಕೆಯ ಪರಿಣಾಮವಾದ ವರ್ತನೆಯು ಒಬ್ಬ ವ್ಯಕ್ತಿಯ ಮೌಲ್ಯಗಳು ಅಥವಾ ಇತರ ಆತ್ಮ ನಿಯಂತ್ರಣ ಗುರಿಗಳೊಂದಿಗೆ ಸಂಘರ್ಷಿಸಿದರೆ ಬಯಕೆಯು ಪ್ರಲೋಭನೆಯಾಗುತ್ತದೆ.
ಉಲ್ಲೇಖಗಳು
ವರ್ಗ:ಮನೋಚಿಕಿತ್ಸೆ
ಇನ್ಸುಲಿನ್
ಇನ್ಸುಲಿನ್ : ಇನ್ಸುಲಿನ್ ಲ್ಯಾಟಿನ್  ಮೂಲದ ಪದ. ಇನ್ಸುಲಾ ಎಂಬ ಪದದಿಂದ ಇನ್ಸುಲಿನ್ ಹುಟ್ಟಿಕೊಂಡಿತು. ಇನ್ಸುಲಾ ಎಂದರೆ ಐಲ್ಯಾಂಡ್ ಎಂಬ ಅರ್ಥ. ಮಾಂಸಲಿ(ಮಾಂಸಖಂಡ)ಯಲ್ಲಿ (ಪ್ಯಾಂಕ್ರಿಯಾಸ್, ಮೇದೋಜೀರಕಾಂಗ) ಇರುವ ಕೆಲವು ವಿಶೇಷ ಜೀವಕಣ ತಂಡಗಳಲ್ಲಿ ಹುಟ್ಟಿ ನೇರವಾಗಿ ರಕ್ತಕ್ಕೆ ಸೇರುವ ಒಳಸುರಿವ (ಎಂಡೊಕ್ರೈನ್) ರಸ. ಮೈಯಲ್ಲಿ ಸಕ್ಕರೆ, ಹಿಟ್ಟುಗಳ ಬಳಕೆಯನ್ನು ಹತೋಟಿಗೊಳಿಸುವುದು ಇದರ ಮುಖ್ಯ ಕೆಲಸ. ಒಂದು ಆರೋಗ್ಯವಂತ ಜೀವಿಯಲ್ಲಿ ಆಹಾರದ ಸೇವನೆ ವಿಸರ್ಜನೆಗಳ ಪ್ರಮಾಣವೆಷ್ಟೇ ಇದ್ದರೂ ರಕ್ತದಲ್ಲಿ ಸಕ್ಕರೆಯ ಮಟ್ಟ ಮಾತ್ರ ಸ್ಥಿರವಾಗಿಯೇ ಇರುವುದು. ಈ ಮಟ್ಟವನ್ನು ಏರಿಸಿದಾಗ ಮಾಂಸಲಿಯಲ್ಲಿರುವ ಲ್ಯಾಂಗರ್‍ಹಾನ್ಸನ ದೀವುಗಳು (ಐಲೆಟ್ಸ್) ಇನ್ಸುಲಿನ್ ಸುರಿಕೆಯನ್ನು ಏರಿಸುತ್ತವೆ. ಇದರಿಂದ ಸಕ್ಕರೆಯ ಉತ್ಕರ್ಷಣವಾಗಿ ಲಭಿಸುವ ಶಕ್ತಿ ಅಂಗಗಳ ಚಟುವಟಿಕೆಗಳಿಗೆ ದೊರೆಯುವುದು. ಸಿಹಿಮೂತ್ರ ರೋಗಿಗಳಲ್ಲಿ ಸಾಕಷ್ಟು ಪ್ರಮಾಣದಲ್ಲಿ ಇನ್ಸುಲಿನ್ ಉತ್ಪನ್ನವಾಗದಿರುವುದರಿಂದ ಸೇವಿಸಿದ ಸಕ್ಕರೆ ಶಕ್ತಿಯಾಗಿ ಮಾರ್ಪಡುವುದರ ಬದಲು ರಕ್ತದಲ್ಲಿ ಹೆಚ್ಚಾಗಿ ಸೇರಿಕೊಳ್ಳುತ್ತದೆ; ಬಳಸಲಾಗದ ಈ ಸಕ್ಕರೆ ಮೂತ್ರದಲ್ಲಿ ಹೊರಬೀಳುತ್ತದೆ.